text:
UTC+07:00
Ti UTC+07:00 ket panangilasin para iti timbengan ti oras manipud ti UTC iti +07:00. Iti ISO 8601 ti mainaig nga oras ket maisuratto a kas 2018-05-04T21:55:54+07:00.
Daytoy ket ammo pay a kas ti ora ti Indotsina wenno iti Inggles a kas ti Indochina Time (ICT), daytoy nga oras ket inus-usar idiay:
Dagiti linaon
- 1 Kas pagalagadan nga oras (amin a paset ti tawen)
- 2 Dagiti paggiddiatan ti opisial nga UTC+07 ken ti heograpiko nga UTC+07
- 2.1 Luglugar a mabirukan iti uneg dagiti longitud ti UTC+07 nga agus-usar kadagiti sabali a sona ti oras
- 2.2 Luglugar a mabirukan iti ruar dagiti longitud ti UTC+07 nga agus-usar ti oras ti UTC+07
- 3 Kitaen pay
- 4 Dagiti nagibasaran
- 5 Dagiti silpo ti ruar
Kas pagalagadan nga oras (amin a paset ti tawen)[urnosen | urnosen ti taudan]
Amianan nga Asia[urnosen | urnosen ti taudan]
- Rusia - Oras ti Omsk
Daya nga Asia[urnosen | urnosen ti taudan]
Daytoy ket naikeddeng a ti akinlaud unay a sona ti oras idiay Daya nga Asia.
- Mongolia (akinlaud a paset) - Oras idiay Mongolia
Abagatn a daya nga Asia[urnosen | urnosen ti taudan]
- Laos
- Bietnam
- Cambodia
- Tailandia - Pagalagadan nga Oras ti Tailandia
- Indonesia - Indonesia Western Time
- Australia - Oras ti Isla ti Paskua
Dagiti paggiddiatan ti opisial nga UTC+07 ken ti heograpiko nga UTC+07[urnosen | urnosen ti taudan]
Gapu ti naikalintegan, politikal ken ken ekonomia a maipatinayon pay ti pisikal wenno heograpiko a kriteria ket naus-usar iti panagala kadagiti sona ti oras, daytoy ket surotenna dagiti opisial a sona ti oras ken saan amangipanggep kadagiti linia ti meridiano. Ti sona ti oras ti UTC+07, ket puro a naala kadagiti termino ti heograpia, ken mangbukel ti eksakto a nagbaetan dagiti meridiano ti 97°30′ D ken 112°30′ D. Kas ti resulta, adda dagiti lugar ti Asia nga urayno naisanglad iti maysa a lugar nga addaan iti "pisikal" nga oras ti UTC+07, ngem pudno met nga agus-usar ti sabali a sona ti oras.
Iti met kapada daytoy, adda met dagiti lugar ti Asia nga agus-usaren iti UTC+07, urayno ti bukodda a "pisikal" a sona tioras ket UTC+06 (akinlaud unay a paset ti Indonesia).
Luglugar a mabirukan iti uneg dagiti longitud ti UTC+07 nga agus-usar kadagiti sabali a sona ti oras[urnosen | urnosen ti taudan]
Dayto ket maipanggep kadagiti lugar iti uneg ti 97°30′ D aginggana iti longitud ti 112°30′ D.
- Agus-usar ti UTC+06:30
- Ti paset ti Myanmar
- Agus-usar ti UTC+08
- Adu apaspaset ti Tsina, a mairaman kas pagarigan ti Probinsia ti Guangxi ken Isla ti Hainan
- Kaaduan ti Sentral a Mongolia ken mairaman ti kapitolio ti Ulaanbaatar
- Peninsular a Malaysia
- Akindaya a paset ti Krasnoyarsk Krai idiay Rusia
- Akinlaud a paset ti Sarawak idiay Borneo ti Malaysia a mairaman ti Kuching
- Singapur
- Ugus-usar ti UTC+09
- Agus-usar ti UTC+10
- Akinlaud a Republika ti Sakha
- Akinlaud a Zabaykalsky Krai, a mairaman ti Chita
Luglugar a mabirukan iti ruar dagiti longitud ti UTC+07 nga agus-usar ti oras ti UTC+07[urnosen | urnosen ti taudan]
Luglugar a nagbaetan ti 82°30′ L ken 97°30′ D ("pisikal" nga UTC+06)[urnosen | urnosen ti taudan]
- Ti akinlaud unay a paset ti Indonesia a mairaman ti Banda Aceh.
Luglugar a nagbaetan ti 102°30′ L ken 117°30′ D ("pisikal" nga UTC+08)[urnosen | urnosen ti taudan]
- Ti akindaya unay a paset ti Java a mairaman ti Surabaya, Malang, ken Banyuwangi.
Kitaen pay[urnosen | urnosen ti taudan]
- Pagalagadan nga Oras ti Banglades
- Oras idiay Cambodia
- Oras idiay Indonesia
- Oras idiay Laos
- Oras idiay Rusia
- Oras idiay Tailandia
- Oras idiay Bietnam
Dagiti nagibasaran[urnosen | urnosen ti taudan]
- ^ "HOVT – Hovd Time". Asian time zones. Time and Date. Naala idi 14 Hulio 2012.


c: text/html

text:
Intuloyna ti nagpalaud. Dagiti agduduma a tarpaulin nga addaan ladawan ken nagan dagiti kandidato ti nadalapus dagiti matana. Makakatawa man kadagitoy. Nagbassitan a Barangay Matricay, adda kadi pay ngata ti di makaam-ammo iti kalugaranna? Maysa pay, saanen a masapul nga iprintam pay ti ladawam tapno maam-ammodaka dagiti tattao. No adu ti naaramidam a pagsayaatan ti […]
Archive | Literatura
Ti kumakanta, ti CD ken ti Propesora
“MABALIN nga ibati daytoy ta ilakoyo, dungngo?” Naisardeng ni Terio ti mangiplastar kadagiti tagilako a libro iti lamisaan. Maysa a napudaw, naisem, atiddog ti nakoloran iti kayumanggi a buokna, narimat dagiti matana, a babai ti mangyaw-awat iti kopia ti compact disc. Uray la napakiet ni Terio a naawagan iti dungngo. Iti tantiana, sumagpaten a singkuentana […]
Share:
PANIRIGAN: Kayatmo ti agbalin a mannurat? (Umuna a paset)
Ania ti nasisita ken kasapulan tapno agbalin a mannurat? Makapakuleng kadi a saludsod? Panagkunak, saan. Nalaka pay a sungbatan dayta, kasla agigup ti digo ti saluyot. Naglakaan ti panagbalin a mannurat. Amin nga agessem itoy ket kabaelanna ti agbalin a piksionista, mannaniw, ghost writer ken dadduma pay. Kasano? Dayta panangdamagmo ti mangipamatmat ti essemmo met […]
Share:
Bin-i (Maudi a paset)
Awan latta ti tagtagarida. Ngem nasiputak ti apagapaman a panagtungtung-edda. “Apay a diyo impulong dagiti mannursuro a kasta ti pampamay-anda iti eksam?” intukodko. Nagtitinnaliawda laeng. “Kaykayatmi met ngamin, sir,” pagammuan ta kinuna ni Rocky. “Baka met binutbutengdakayo?” “Tulongmi dayta kadakayo, ubbing,” binagi ni Lyra Mae, “sangkakunada met, sir. Tapno di kano nababa ti gradomi wenno […]
Share:
Kapitan Tiudi, singkuenta (Umuna a paset)
AGLIKLIKAW pay laeng iti panunot ni Manong Sabas Mierkoles dagiti nabuyana a damag iti telebision idinto a nakaruaren iti bunggalo a balayda. Kaaduan kadagitoy ti maipanggep iti eleksion. Adda kapitan a pinaltoganda iti maysa nasulinek a lugar, maysa a kandidato a kagawad a tinambangda bayat ti panagawid daytoy, ken agkabsat nga agbalubal para kapitan. Sabali […]
Share:
Cascaron: Ti papolar a saramsam iti kalgaw
“Cascaron! Gumatangkayo iti cascaron!” Laaw ti maysa pamaketen nga agisursursor iti saramsam. “Cascaron! Cascaron, gumatangkayo!” Sinusuonna ti bassit a labba a naglaon iti tagilakona. Tinalliawko dagiti tallo nga annakko ken uppat nga appo, naulimekda a tumaltalliaw kaniak. Sigurado, a dida la ket ammo no ania dayta cascaron. Napaisemak. Igatangak man ida, ta maramananda met ti […]
Share:
Bin-i (Maikatlo a paset)
“MASAYA akizzz!” inggaratigit ni Sir George iti dayta a malem a nagrana ti bakantemi. Addakami iti office a kaduami a nabati da Ma’am Lianne ken Ma’am Jonaliza. “Apay, sir?’ intaliaw ni Ma’am Lianne a nakapuesto ti lamisaanna iti sanguanan ni Sir George. “Nagngangato ti naala dagiti ubbingkwo iti eksamda, bakla!” imparagipig pay ni Sir George. […]
Share:
Kapitan Sabas (Maudi a paset)
Simmaruno a proyekto dagiti opisial ti pannakasemento ti sigud a kayo a rangtay ti karayan iti asideg ti Bantay Uong. Nalawa a kataltalonan ti nagbaetan ti karayan ken bantay. Dakkel a gin-awa kadagiti mannalon ti pannakasemento ti rangtay ta saanda a marigatan a mangilasat kadagiti karison, kuliglig, kalongkalong ken traysikelda. Marigatanda ngamin a mangilasat kadagiti […]
Share:
Charter Change ken federalismo, iti panirigan ni Chief Justice Emeritus Hilario Davide
RUMBENG nga irupir dagiti Pilipino a babaen ti Constitutional Convention, saan a Constituent Assembly, ti kasayaatan para ti pannakasukat ti 1987 Constitution tapno mabaliwan ti agdama a unitary system ti gobierno ken maadaptar ti federalismo a patien ti agdama nga administrasion a mangpadur-as ti Pilipinas. Dayta ti apila ken alimpatok ti mensahe ni Chief Justice […]
Share:
Isabelo de los Reyes, pundador ti Labor Movement iti Pilipinas
MAIBILANG a karegtaan a progresibo a grupo iti Pilipinas dagiti labor union a mangiruprupir ti kalintegan ken pagsayaatan dagiti mangmangged. Nalatak iti agdama a panawen ti Kilusang Mayo Uno, Trade Union Congress of the Philippines a dua kadagiti kangrunaan a grupo dagiti mangmangged iti Pilipinas nga adda latta kadagiti panagtignay a mangitandudo ti pakaseknan dagiti […]

robotstxt: allowed

filter: keep


text:
NARVACAN, Ilocos Sur – Nasurok 5,000 nga umili manipud agduduma a paset ti Ilocos Sur ti naserbian ken naipaayan iti tulong babaen ti programa iti radio nga Ilocos Sur Hotline manipud Septiembre 2009 agingga iti Hulio 2010.
Daytoy ti inwaragawag ni Charito “Chato” Alda, station manager ti DWRS Commando Radyo a pakaipatpatangatangan ti nasao a programa ti gobierno probinsial bayat ti pannakaiselebrar ti maika-11 a tawen nga anibersario ti programa idi Agosto 14 a naangay iti Barangay Margaay ditoy nga ili ken dinar-ayan ti nasurok 1,500 a tattao.
Kaaduan a taraon, agas, libre a konsultasion medikal, kasapulan iti pagtaengan ken tulong pinansial ti ipapaay ti programa kadagiti agkasapulan nga umili tunggal Sabado manipud idi nairugi daytoy idi 1999.
Karaman kadagiti dimmar-ay iti anibersario da Gov. Luis “Chavit” Singson, Vice Gov. Deogrcias Victor Savellano, SPM Jerry Singson, SPM Jose Bunoan Jr., SPM Robert Tudayan, SPM Chita Cordero ken Narvacan Vice Mayor Charito Zaragoza.
Nagtudo iti papremio a wheel chairs, saklay, sarukod, bagas ken grocery items para kadagiti nataengan, bag ken school supplies para kadagiti ubbing, agduduma nga appliances ken premio a kuarta para kadagiti dimmar-ay ken kadagiti listeners ti programa.
Iti panagsarita ti bise gobernador, dinawatna ti agtultuloy a panangtarabay dagiti kaprobinsiaan iti Ilocos Sur Hotline ta daytoy ti maysa a programa a mangipaay iti kasapulan ti amin a sektor iti kagimongan.
Nagyaman met ni Reynaldo Peralta, presidente ti grupo dagiti senior citizens ti Narvacan, iti adu a naitulong ti nasao a program kadagiti nataengan.
“Sapay koma ta agtultuloy ti programa ken panangtarabayyo kadakami a nataengan,” kinuna ni Peralta.
Dinawatna pay ti pannuporta ti gobierno probinsial iti gannuat ti grupo dagiti senior citizens babaen ti panangipaayda iti pondo para iti proyektoda a mangtulong kadagiti saanen a makabael ken masaksakit a nataengan iti ilida.
Kabayatanna, inwaragawag ni Gov. Singson ti maysa kadagiti programana a mangipatulod iti agtrabaho iti ballasiw-taaw.
“Kadagiti mayat a mapan sadiay Morocco, libre ti panangipatulodtayo ken garantisado a makapankayo ta personal a gayyemko ti agal-ala. Masubaybayankayo pay bayat ti kaaddayo sadiay. Asideg metten sadiay ti Spain a mabalinyonto a pagbirokan iti sabali a trabaho no malpasyo ti dua a tawen a kontratayo sadiay,” kinuna ti gobernador.
Kinuna ni Singson nga agdepende iti kualipikasion ti aplikante ti trabaho ken sueldo a maited kenkuana.#


text:
VIGAN CITY – Nagkirem dagiti aglaklako iti karne ti baboy iti sanguanan ti natibker a pagtaktakderan ti sangguniang panlungsod a maipakat ti status quo kabayatan nga ad-adalenda ti kiddaw dagiti meat vendors a maingato ti presio ti karne ti baboy ditoy siudad.
Idi Domingo ken Lunes, immadu dagiti naparti a baboy iti slaughterhouse, kinuna ni Slaughterhouse master Dr. Arnulfo Quitoriano.
Iti maysa a press conference nga inangay ti sangguniang panlungsod a nangibatadann dagiti konsehal iti pagtaktakderanda iti nasao nga isyo, impakitada nga adda latta ganansia dagiti aglaklako iti karne ti baboy ditoy siudad uray iti presio a P170 kada kilo manipud iti P115-P125 kada kilo iti liveweight.
Kinuna ni Konsehal Benjo Verzosa, chairman ti committee on market, a nagpapartida iti baboy tapno maammuan no pudno ti irakrakurak dagiti meat vendors nga agpukawda iti agdama a presio ti karne ti baboy a P170 kada kilo.
Segun iti konsehal, natakuatanda nga iti presio a P170 kada kilo iti baboy a liveweight a nagatang iti P115 kada kilo, agganansia pay laeng dagiti aglaklako iti P1,500.00; no mailakoda iti P180 kada kilo, agganansiada iti P2,400.00 ket iti P190 kada kilo, agganansiada iti P3,276.00.
Kinuna ni Verzosa a no magatang ti liveweight a baboy iti P120 ket mailakoda iti P170 kada kilo, agganansia dagiti meat vendors iti P1,100.00; no mailakoda iti P180 kada kilo, aggansiada iti P1,948.00; ket no P190 kada kilo, P2,796.00.
Innayon ti konsehal a no nagatang ti liveweight iti P125.00 kada kilo ket mailakoda iti P170 kada kilo, agganansia pay laeng dagiti meat vendors iti P620.00; no P180 ti pakailakuanda kada kilo, agganansiada iti P1,465.00 ket no P190 kada kilo, agganansiada iti P2,316.00.
Kinuna ni Verzosa a maysa met a negosiante, a nasurok laeng a P699.60 ti suma total ti expenses dagiti meat vendors manipud iti pannakaparti ti baboy agingga iti pannakaipanna iti tiendaan tapno mailako.
Sakbayna, iti privilege speech ni Konsehal George Villanueva, linagidawna ti panangilaok dagiti meat vendors dagiti karne ti baboy nga addaan tulang ken puro lasag nga ilaklakoda iti tiendaan publiko ti Vigan.
Ngem alegasion dagiti meat vendors a no dida paglaoken dagiti lakoda a karne nga addaan tulang ken lasag, agpukawda iti presio a P170 kada kilo agsipud ta ngimmina ti presio ti gatangenda a liveweight a baboy.
Kinuna dagiti meat vendors a manipuden iti P120-agingga iti P127.00 ti presio ti liveweight a baboy ket saandan a maparuar no saanda nga ilaok dagiti karne nga adda tulangna kadagiti puro lasag.
Dinawat ketdi dagiti meat vendors ti pannakaingato ti presio ti karne ti baboy manipud iti P170 iti P190 kada kilo.
Ngem nangiparuar ni Vice Mayor Lourdes Baquiran iti pammilin kas agdama idi a mayor a nangisuno ken ni Mayor Eva Marie S. Medina bayat ti kaawan daytoy, kadagiti aglaklako iti karne a saanda nga ilaok dagiti karne nga adda tulangna kadagiti puro a lasag ken panangsurotda iti presio a P170 kada kilo.
Kas reaksionda, awan ti meat vendors a naglako iti karne ti baboy idi Marso 21 a nakaigapuan ti panagriri dagiti consumers, nangruna dagiti pasdek-negosio a pakaibilangan dagiti restaurants ken otel.
Ngem impatengteng ti sangguniang panlungsod nga status quo ti presio ti karne ti baboy ken saan nga aglaok dagiti adda tulangna iti puro lasag.
Imballaag pay dagiti konsehal a maipakatan iti sanction ti asinoman a meat vendors a saan a mangitaltalek iti status quo order ti sangguniang panlungsod.#


text:
Sistema ti panaganges
Ti sistema ti panaganges wenno sistema ti respiratorio ket isu ti biolohiko a sistema a mangipan kadagiti angsen nga alingasaw iti kaunegan ken aramidenna ti panangisinnukat ti alingasaw. Kadagiti tao ken dagiti dadduma a mamalia, dagiti anatomiko a langa ti sistema ti panagangesket mangiraman ti dalan ti angin, dagiti bara, ken dagiti piskel ti panaganges. Dagiti molekula iti oksiheno ken karbon dioksido ket awan gunay a maipasinnukat, babaen ti panangisaknap, iti baetan ti akin-ruar a naalingasawan nga enbironmento ken ti dara. Daytoy a panagsinnukat ket mapasamak idiay albeolar a rehion dagiti bara.[1]Dagiti dadduma nga ayup, a kas dagiti insekto, ket addaanda iti sistema ti panaganges nga adda ti nasimple laeng nga anatomiko a langa, ken dagiti ampibia ti kudilda ket addapay ti nangruna a papel iti panangisinnukat ti alingasaw. Dagiti mula ket addaanda pay ti sistema ti panaganges ngem ti turongan ti panangisinnukat ti alingasaw ket mabalin a kasumbangir iti mabirukan kadagiti ayup. Ti sistema ti panaganges kadagiti mula ket mangiraman pay kadagiti anatomiko a langa a kas dagiti lussok itilikudan dagiti bulong a naamammuan iti stomata.[2]
Dagiti nagibasaran[urnosen | urnosen ti taudan]
- ^ Maton, Anthea; Hopkins, Jean Susan; Johnson, Charles William; McLaughlin, Maryanna Quon; Warner, David; LaHart Wright, Jill (2010). Human Biology and Health. Englewood Cliffs: Prentice Hall. pp. 108–118. ISBN 0134234359.
- ^ West, John B. Pisiolohia ti pananganges-- dagiti kammasapulan. Baltimore: Williams & Wilkins. pp. 1–10. ISBN 0-683-08937-4.


text:
STA. CRUZ, Ilocos Sur – Agingga ita, saan pay laeng a maaklon ti pamilia ni Arceli Laoagan, 41, ti overseas Filipino worker a napapatay idiay Alberta, Canada, ti nadangkes a napasamak kenkuana, nangruna dagiti dua nga inunaan nga anakna.
Kinuna ni Ms. Violeta Laoagan, mangisursuro iti Babayoan Elementary School ken ipag ti biktima, a naapektaran unay dagiti dua nga inauna nga anak ti biktima gapu iti nadangkes a napasamak ti inada.
Nagsardeng payen da Ryan Carlo, 20, ken ni Alvin Jay, 19, nga agbasa gapu iti trahedia a napasamak iti inada idi Enero 15 iti daytoy a tawen. Addan iti maikatlo a tawen ni Ryan Carlo iti University of Cordillera idinto a first year met ni Alvin Jay iti Saint Louis University idiay Baguio City.
Ubbing pay dagiti tallo a kabsatda, ni John Paulo, 10; Mark Joshua, 9; ken Marvin Victor, 8, ket dida pay maawatan ti trahedia a dimteng iti biagda.
Bayat ti interbio ti DZTP ken Tawid News iti pamilia ti biktima, adda laeng dagiti tallo nga ubbing nga agay-ay-ayam iti paraanganda.
Maipalagip nga idi Enero 15 daytoy a tawen, naipadamag ni Arceli a mapukpukaw ngem kalpasan ti dua nga aldaw, nasarakan ti bangkayna iti LRT station iti Calgary City, Alberta, Canada.
Dandani saan a mabigbig ti biktima gapu iti pannakalulo ti rupana gapuen iti pannakapang-orna.
Nakasuanen iti first degree murder ti suspetsa a ni James Watcheston, agtawen iti 21.
Kinuna ni Feliza Laoagan, katugangan ni Arceli, a nasingpet ti manugangna, saan a matagtagari, gapuna a nakigtotda idi madamagda a napapatay daytoy idiay Canada.
“Saanmi a ninamnama a mapasamak daytoy kenkuana… saan a matagtagari ni Arceli. Nasingpet,” kinuna ni Manang Feliza.
Sakbay a nagturong idiay Canada ni Arceli, nagtrabaho kas domestic helper iti sumagmamano a tawen.
Taga-Isabela ni Arceli ngem manipud nagassawada ken ni Gregorio Laoagan, iti Babayoan a nagnaedanda agingga a napan nagtrabaho iti ballasiw-taaw.
Maikadua iti pito nga agkakabsat, uppat ti kakabsat ni Arceli nga agtrabtrabaho iti Canada.
Kinuna ni Maestra Violeta Laoagan nga iti unos iti uppat a tawen, saan a nagaw-awid ni Arceli iti Babayoan ta impilanan ti papeles ti pamiliana tapno maalana idan idiay Alberta, Canada ket sadiayda koman nga agnaed kas imigrante.
“Addan idiay embassy ti papeles ti pamiliana, ket no maaprobaranda, agawid koman ni Arceli tapno alaenna a sangapamilia,” kinuna ti maestra.
Iti pannakaisurat daytoy, adda ni Gregorio iti Manila tapno asikasuenna ti pannakaiyawid ti bangkay ti asawana iti Sta. Cruz.#


text:
CAMP BGEN OSCAR M FLORENDO – Naipakita ti kinapateg ti intelligence network ti Police Regional Office 1 kalpasan a ma-arestarda ti masuspetsa a founder ken dua a miyembro ti Parojinog/Kuratong Baleleng Group idi malem ti Abril 16, 2018 iti maysa a checkpoint sadiay Diversion Road, Bangcusay, siudad ti San Fernando, La Union.
Innaganan ni Police Chief Superintendent Romulo E. Sapitula, Regional Director ti PRO1, dagiti suspects a da Manuelito Estomata Francisco, 57, awanan trabaho; Rizalina Ozamiz Francisco, 54, asawa ni Manuelito ken City Councilor ti Ozamiz City, Misamis Occidental ken anakda a ni June Ozamiz Francisco alias Omboy, 31, retirado a barangay chairman ti San Roque, Ozamiz City.
Segun kenni PCSupt. Sapitula, naarestar dagiti tallo kalpasan a napasardeng ti naglugananda a Toyota Innova nga adda conduction sticker VD4899 iti nasao a checkpoint a nairanta tapno matiliwda. Karaman kadagiti nangarestar ti nagtipon a puwersa dagiti operatiba ti San Fernando City Police, San Juan Police, Regional Mobile Force Battalion 1 (RMFB1), Regional Intelligence Division ti Police Regional Office 1 (RID-PRO1), Misamis Occidental Police Provincial Office (MisOccPPO), Regional Intelligence Unit 1(RIU1), Criminal Investigation and Detection Group-La Union (CIDGLU) ken La Union Police Intelligence Branch (LUPIB).
Naarestar ti pamilya Francisco babaen ti Warrant of Arrest nga inyetnag ni Honorable Judge Edmundo P. Pintac iti Regional Trial Court 10th Judicial Region, Branch 15, Ozamiz City idi Pebrero 6, 2018 para iti krimen a Violation of Republic Act 9516, babaen iti Criminal Case Number RTC-8516. Awan ti nairekomenda a piansa para iti tallo.
Innayun ni PCSupt. Sapitula a segun iti inbestigasion dagiti operatibada, ni Manuelito ti maatap a co-founder ti Parojinog/Kuratong Baleleng Group, maysa a grupo a mapapati a karaman kadagiti ilegal nga aktibidad kas iti panagtakaw, extortion, maiparit a droga, kdpy. Pimmanaw ti pamilya iti lugarda idi natay ni Mayor Reynaldo Parojinog. Agpa-Manila manipud iti probinsya ti Ilocos dagiti tallo idi matiliwda.
Dinayaw ni Sapitula dagiti polisna iti naindaklan a gapuananda ken binagaanna pay dagitoy nga agbalin a “more vigilant and proactive in intelligence gathering in order to curb more criminals who might be hiding in our region. Let us enhance our intelligence sharing as it provides a starting point for our criminal investigations and subsequent prosecutions.”
Naipan ti pamilia Francisco iti San Fernando City Police Station para iti temporario a pannakaibaludda sakbay a maipaimada iti umno a korte. (PIO, Region I)


text:
Noves
Ti Noves ket maysa a komuna ti Bouches-du-Rhône a departamento idiay akin-abagatan a Pransia.
Dagiti linaon
Populasion[urnosen | urnosen ti taudan]
Dagiti mabisbisita[urnosen | urnosen ti taudan]
- Ti simbaan ti Sainte Baudille, mabirukan idiay lugar ti maika-3 a siglo a Palaeo-Kristiano apagraeman alugar ken ti maysa a templo ti Romano. Ti agdama a pasdek ket binangon babaen dagiti obispo ti Avignon idi maika-10 a siglo.
- Ti kapilia dagiti Puraw a Penitensia, nabangon idi maika-12 a siglo a naituon manipud ti maysa a sinagoga.
- Ti simbaan ti Notre-Dame de Piété, a nabangon a kas maysa a Fransiskano nga ermita idi maika-13 a siglo. Ti agdama a sanguanan ket napetsaan manipud idi 1630 ken ti tawtawen 1720 panagsimsimpa.
Singin nga ili[urnosen | urnosen ti taudan]
- Calcinaia, Italia
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Noves iti Wikimedia Commons


text:
San Juan, Ilocos Sur
Ti San Juan, sigud a Lapog, ket maysa a maikapat a klase nga ili iti probinsia ti Ilocos Sur iti Filipinas.
Dagiti baranggay[urnosen | urnosen ti taudan]
Ti San Juan ket nabennebenneg iti 32 a barbaranggay.[2]
- Bacsil
- Baliw
- Bannuar (Poblacion)
- Barbar
- Cabanglotan
- Cacandongan
- Camanggaan
- Camindoroan
- Caronoan
- Darao
- Dardarat
- Guimod Norte
- Guimod Sur
- Immayos Norte
- Immayos Sur
- Labnig
- Lapting
- Lira (Poblacion)
- Malamin
- Muraya
- Nagsabaran
- Nagsupotan
- Pandayan (Poblacion)
- Refaro
- Resurreccion (Poblacion)
- Sabangan
- San Isidro
- Saoang
- Solotsolot
- Sunggiam
- Surngit
- Asilang
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Ilocos Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Ilocos Sur". Datos ti Populasion ti Ili. Dibision ti Panagsukisok ti LWUA. Naala idi 26 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Impakaammo ni Vice Gov. Jerry Singson a nawarasan iti agduduma nga agas dagiti Botika ng Barangay ditoy probinsia idi Marso 4-5.
Karaman kadagiti naikkan ti San Emilio (8 barangay), Lidlidda (11), Banayoyo (14), Caoayan (17), Bantay (34), San Vicente (7), Sinait (44), San Juan (32), Magsingal (30), Sto. Domingo (36), San Ildefonso (15), ken Vigan (39).
Segun ken ni Singson umabot iti P25,000 ti pategna nga agas ti naiyawat iti tunggal botika ng barangay.
Kabayatanna, impakaammo ti bise gobernador a maisayangkat ti cataract mission iti Siudad ti Candon inton Marso 19-20 a pakaoperaan dagiti addaan katarata.#


text:
VIGAN CITY – Kinuna ni Diputado Ronald Singson nga adu ti mabirokan ti congressman a pondo para kadagiti proyektona uray awan ti PDAF.
“Ita ta awanen ti PDAF, addan rigrigat ti agbirok iti pondo ngem no nagaget ni congressman, makabirok latta iti pondo para kadagiti proyektona,” kinuna ni Singson itay nabiit.
Segun iti diputado, idi adda pay ti PDAF, nadardaras a maaksionan dagiti resolusion dagiti barangay officials, ngem ita, dagiti resolusion ket maiyaramidan iti programa sa maisubmite iti nasional a gobierno tapno mairaman dagitoy iti budget para iti sumaruno a tawen.
Dinakamat ti diputado nga adda dagiti classroom buildings a dinawatna a nairaman iti budget ti national government ket naipa-bid dagitoyen para iti 2015.
Kinuna ni Singson nga adda aganay a 29 a proyektona a classrooms ken nadumaduma a kalsada ti nairaman iti budget para inton 2015.#


text:
BATAC CITY – Pinaltogan dagiti polis a puon ti nakagudasanna ti kangrunaan a suspetsa iti pannakapapatay ti maysa kapitan ti barangay ken dagiti annakna iti uneg ti pagtaenganda idi Oktubre 22.
Segun iti report, nanggammat ni Rey Bilaon, residente iti Esperanza, Agusan del Sur, iti ubing ket inaramatna a hostage ket kapilitan a pinaltogan dagiti polis a a puon ti nakagudasanna.
Ni Bilaon ti kangrunaan a suspetsa iti pannakapapatay da Rene Ballesteros, barangay captain, ken dagiti annakna a da Maureen, 7, ken Louisa, 5.
Tinagtagbat ken dinugsol ni Bilaon dagiti agaama iti uneg ti pagtaenganda iti agarup alas nuebe ti rabii ti Oktubre 22.
Natuntonan dagiti polis ti suspetsa iti Barangay Baligat ditoy ngem timmaray ket mapapati a nanggammat iti maysa nga ubing nga inaramatna a kas kalasagna.
Mapapati a napilitan dagiti polis a nangpaltog ken ni Bilaon idi saan nga intaltalek daytoy ti bilin kenkuana a sumuko.
Di pay ammo no ania ti motibo ni Bilaon, katulong ni Ballesteros, a nangpatay kadagiti agaama.#


text:
Santa Ignacia, Tarlac
Ti Santa Ignacia ket maysa a maika-2 a klase nga ili iti probinsia ti Tarlac iti Filipinas.
Dagiti baranggay[urnosen | urnosen ti taudan]
Ti ili ti Santa Ignacia ket nabingbingay a politikal iti 24 a barbaranggay.[2]
- Baldios
- Botbotones
- Caanamongan
- Cabaruan
- Cabugbugan
- Caduldulaoan
- Calipayan
- Macaguing
- Nambalan
- Padapada
- Pilpila
- Pinpinas
- Poblacion East
- Poblacion West
- Pugo-Cecilio
- San Francisco
- San Sotero
- San Vicente
- Santa Ines Centro
- Santa Ines East
- Santa Ines West
- Taguiporo
- Timmaguab
- Vargas
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Tarlac". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Tarlac". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Patiek unay a ti ayat namsek kadagiti di namnamaen a pasamak. No awan ti natibker a pundasionna, marippuog ti lubong dagiti maseknan. Ngem ti ayat a natenneb iti kari ken panangilala ken nagramut iti pammati ti Dios, sumam-it pay.
Dua tawenmin nga agdendenna a kas agassawa ken ni baket idi agpasiarkami idiay Baguio. Mayo 1993 daydi; kapudot ti panawen. Napagnumuanmi ken baket ti umanges met bassit kalpasan ti awan ressatna a panagtrabaho.
Agpadakami a mannursuro ken baket iti ilimi a San Gregorio. Haiskul ti isurok idinto nga elementaria kenkuana. Makuna ngarud nga awan parikutmi iti panagbiag. Malaksid itoy, nalaingak pay nga agmulamula iti bangkag ken adda bassit a talon a suksukayek. Ti kayongko a kasinsin ni baket ti mangtultulong kaniak.
Ti laeng rigatna, awan pay anakmi a pannakaliwliwami koma no kasta nga aggapukami iti trabaho. Pamrayanmi lattan ti makirinrinnay-aw kadagiti kaanakak, annak ni ading, a maay-ayatan nga agay-ayam iti paraanganmi gapu iti kinaadu ti bunga dagiti kayo iti aglawlawmi.
Nagkaadalanmi ken ni Maria Gina, ni baket, iti haiskul. Iti damok a pannakakita kenkuana, awan man la ti simgar a dutdotko. Saan a pananguyaw, ngem medio adda pugpugotna. Gapu siguro ta tultulonganna dagiti dadakkelda iti talon.
Black is beauty? Diak ammo.
Numero uno idi ni Maria Gina iti seksionda. Siak? Toppuak iti section one a yanko. Ngem saan met ketdi a siak ti kadambelan. Kinapudnona, maikasiamak idi agturposak iti elementaria. Makuna a napabutnganak laeng. Kasano, nagtitipon iti seksionmi dagiti balediktorian idi elementariada. Agpipinnangatoda iti isbo! Ti ket suronkon! Mapeluanak man idi.
Idi ag-third yearkamin, nayalis ni Maria Gina iti seksionmi. Diak ammo no nairanrana laeng wenno sutil ni gasat. Idi urnosennakami ni Ma’am Shirley, nagabaykami ketdin!
Nupay adda pannakasuronko, diak lattan nagtagtagari. Saan met a panangbagkat iti bukodko a bangko ngem adda met kupikopko a langa. Kunkuna ngarud dagiti maestrami a kabisbisngayko ni Rizal, ti nailian a bannuar. Ala-del Pilar kan’ pay ti rupak. Ania ketdin a tangar dagiti lapayagko!
Adda met ketdi ebidensia. Agsasallupang dagiti annak ni Eba nga umas-asideg kaniak. Saan laeng a dagiti kaadalanmi, uray dagiti adda iti lower years. Pasaray agparparimrim dagiti labsak a grupo dagiti babbai.
Nalaing met ketdi a makibagay ni Maria Gina. Uray no diak idi a pagpagunian ta masuronak ngarud, isu ti umuna a makipatang kaniak. Adda dita nga agpadawat iti papel. No saan, awisennak nga agkuyogkami nga agmerienda. A kanayon met a paayek. Amkek a kumayakay dagiti babbai no makitada a kakuyogko!
Ti ketdi nadlawko, awan ti pannakagurana. Nalaing latta kaniak.
Nadlawko ketdi nga immadayo ti rikna dagiti kaadalak a babbai. Didakon padawatan iti papel a kas idi second yearkami pay laeng. Agselosda, dayta ti amnok.
Idi makatngan ti klase, diakon maawatan ti riknak. Kayatko a kanayon a makitak ni Maria Gina. Ania daytoyen a marikriknak? kinunkunak iti bagik.
Malaksid iti dina panagpaatiw iti klase, agminar payen ti kinapintasna. Saanen a kas idi damok a makita a nakataytayengteng ti kudilna. Nagluposen. Idi laeng met a madlawak ti kimmampuso a rupana, ti narungpi a bibig, ken ti tinubtubay a bagina. Saan gayam a paatiw kadagiti babbai iti pagadalan! Aglalo ket ngatan no adda pangistimarna iti bagina.
Nagbalinak a naasideg ken ni Maria Gina. Naisursurotak kenkuana iti library a diak man la pulos a nastrek idi dikam pay nagkaadalan. Mangnamnamaak latta idin kadagiti kopiak (wenno ad-adda a makuna a kinopia dagiti kaadalak a babbai para kaniak). Dita a nariknak a duma ti agbasabasa kadagiti libro.
Bigbigek, iti dayta nga inaramid ni Maria Gina ti ngimmatuan dagiti gradok. Nagangayanna, nakagam-udak iti top fifteen idi agrikep ti klase idinto a maikalima isuna.
Iti kadayta a bakasion, kanayonko a sarungkaran iti balayda. Nasayaat met ti impakpakitana kaniak. Kasta met dagiti nagannakna.
Iti maudi a tukadmi iti haiskul, isun ti panangipudnok iti riknak kenkuana. Diak la koma pay idi nga ipeksa ngem isu siguro ti kiniddaw ti panawen.
Addakami idi iti bahay-kubo iti likudan ti JICA building a yan ti kuartomi. Reprepasuenmi ti assignmentmi iti Math. Naklaatak laengen idi damagenna no ania a talaga ti riknak kenkuana. Kanayonda kano ngaminen a sutilen ‘diay lugarda. Gapu dayta kadagiti mangmangngegda a daniwko iti radio a maisagut laeng kenkuana.
Impudnok ti riknak. Nga ay-ayatek. Nga isu ti amin iti biagko. Ti bugas dagiti daniwko.
Kunak no makagura. Ngem nasam-it ketdi nga isem ti insubadna. Agtatapawak idi iti ulep iti panagriknak. Kastoy gayam, kinunkunak iti bagik. Diakon masdaaw no apay nga adu ti agbaliktad ti lubongna gapu ken ni ayat.
Nagbalin a naragsak ti relasionmi ken ni Maria Gina. Ngem nagsina ti dalanmi idi agkolehiokamin. Nagbasa ‘diay Laoag idinto nga iti Tuguegaraoak.
Mayat ti sinnukatmi iti surat idi damo (ta di pay uso idi ti selpon). Ngem idi agbaybayag, manmanon nga agsubalit.
Nagbalin a naliday dagiti simmaruno nga aldawko.
(Adda tuloyna)


text:
Poona Piagapo, Lanao del Norte
Ti Poona Piagapo ket maysa a maika-4 a klase nga ili iti probinsia ti Lanao del Norte iti Filipinas.
Dagiti baranggay[urnosen | urnosen ti taudan]
Ti Poona Piagapo ket nabingbingay a politikal iti 26 a barbaranggay.[2]
- Alowin
- Bubong-Dinaig
- Cormatan
- Daramba
- Dinaig
- Cabasaran
- Kablangan
- Cadayonan
- Linindingan
- Lumbatan
- Lupitan
- Madamba
- Madaya
- Maliwanag
- Nunang
- Nunungan
- Pantao Raya
- Pantaon
- Pened
- Piangamangaan
- Pendolonan
- Poblacion (Lumbacaingud)
- Sulo
- Tagoranao
- Tangclao
- Timbangalan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Norte". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
BAGUIO CITY – Innem a baro a motorsiklo ti inyawat ni Dip. Bernardo M. Vergara iti Baguio City Police Office para iti kampania maikontra iti krimen ken pannakatagiben ti urnos ken talna iti siudad.
Nagtaud ti pondo iti pannakagatang dagiti baro a 500 cc. a motorsiklo manipud iti Priority Development Assistance fund (PDAF) ti diputado.
Maaramat dagiti sasakyan nga agpateg iti P3 milion para iti panagpatrolia dagiti polis, kngrunaan iti aglawlaw ti business district ken dagiti 128 a barangay ti siudad.
Kabayatanna, rinibribu a turista ti simmang-at ditoy siudad tapno imatanganda ti Panagbenga Festival a narambakan iti bulan ti Pebrero.#


text:
Ni Tatang Lakay
(Maudi a paset)
Sabali laeng ti maysa a padi a nagbalin a kritiko iti maysa a nangato nga opisial ti probinsia.
Ti makadakes, usaren daytoy a padi ti pulpito tapno kritikarenna ti nangato nga opisial.
Dimi maawatan no apay a nakaro ti panangkritikar daytoy a padi iti nangato nga opisial idinto a kabarbaro daytoy iti takemna ken mapaliiw met nga ar-aramidenna amin a kabaelanna tapno mapagluposna ti biag dagiti kaprobinsiaanna.
Ngem iti panangtimbangmi kadagiti napasamak, napatalgedan ti pammatimi a ti nangato nga opisial ti nagdas-alan dagiti “nagkurangan” ti amana.
Kadakami, saan a nainkalintegan daytoy. Apay a ti anak ti aglak-am iti pammabalaw gapu iti nagkurangan ti ama? Pagtitinnawidan kadi ti babak, kas iti panagsisinnublat iti takem iti turay a kas iti mapaspasamak iti pagilian?
Uray ti pannakabukitkit ti eskandalo ti PDAF a pannakatakaw ti kuarta dagiti umili nga imbes a maipaay kadagiti makasapul nga ahensia ti turay, naikargada ketdi iti bulsa dagiti sumagmamano nga agilinlinteg, no patien dagiti damag ket adda dagiti papadi a napalladawan para iti proyektoda iti simbaan.
Mabalintayo a kunaen a saan koma a mababalaw dagiti immawat ta dida met ammo a saan a nasayaat ti pannakagamulo ti pondo a nagtaudan ti “naiparsiak” kadakuada. Ngem adda dagiti insidente nga uray ammo dagiti papadi ti nagtaudan ti kuarta a naited a kas donasion iti simbaan, awatenda latta.
Mabalin a saan nga annugoten ti Simbaan ngem adda dagiti pasurotna nga agaw-awat iti limos, saranay, donasion wenno ania ditan uray ammoda a nagtaud iti sugal, kas iti hueteng wenno manipud iti negosio ti droga.
Masaludsod: maiparbeng kadi nga awaten ti maysa a padi ti donasion idinto nga ammona a ti tao a mangited ket maysa a jueteng lord wenno mapapati a maysa a drug trafficker? Kasano a maipalawagna wenno maikalinteganna, isu a pasurot ti Dios a mangkonkontra iti hueteng, a maitudtudo a mangrakrak iti moralidad ti kagimongan, mamagbalin kadagiti tattao nga agpanpannuray lattan iti “ay-ayam iti gasat” ta imbes nga igatangna koma iti taraon a pangsilpona iti anges ti makurkurangan a pamiliana, ipustana pay laeng bareng mapaspasarakanna ti mangabak? Kasano a mairusok ti maysa a padi ti umawat iti limos idinto nga ammona a naggapu iti tao a mapagsuspetsaan nga agnegnegosio iti droga nga iyik-ikkisna iti pulpito a mangrakrak kadagiti pagtaengan ken mangidagel wenno mangirarem iti masakbayan dagiti mailuod iti daytoy a bisio?
Maysa a pagraeman a dadaulo ti Simbaan ti nagkuna: “Uray no ni Satanas ti naggapuan ti limos, awatek para iti pagimbagan ti Simbaan.”
Killo a panangikalintegan! Ti makadakes, nagtaud iti bibig ti maysa a tangtangaden a dadaulo ti Simbaan.
Iti napalabas, naglak-am ti Simbaan iti pammabalaw gapu iti panangitedna iti suportana kadagiti padi a naireklamo iti seksual a panagabuso. Dakkel pay a nakababalawanna iti saanna a panagtignay tapno maalay-ayan wenno tulongan dagiti biktima dagiti pastorna iti sexual harassment wenno panagabuso.
Kaadduan kadagiti biktima ti nagulimek lattan wenno nagsagaba a siuulimek tapno laeng saan a maipalgak ti linak-amda a pannakaibabain.
Ngem ita ta inakon ti Simbaan nga adda dagiti papadi iti babaenna nga abusado, simmiasi iti dalan gapu iti material ken seksual a rason, kasapulan metten nga agtignay a mangipakat kadagiti paglintegan tapno malapdan dagiti eskandalo a pakainaigan dagiti padi.
Dayawenmi ngarud ti inisiatibo a mangipasdek iti board a mangiggem kadagiti reklamo ken pulong maikontra kadagiti padi a saan a lumbes kadagiti proseso a legal, sibil man wenno linteg ti Simbaan.
Kas nakunamin, rumbeng a mapakatan iti pannusa dagiti padi nga aglabsing. Adda singasing a no nagaramid iti dakes ti maysa a padi, maikkaten a padi ngem iti biang dagiti dadduma, nasaysayaat a suroten ti ehemplo ti sibil a paglintegan, a mangipakat iti pannusa kas katukad iti inaramid ti padi a dakes.
Kasta met a masapul nga ipaayan ti Simbaan dagiti biktima iti naan-anay a tulong para iti kasapulanda ken iti panangabaruananda. Saan la a pinansial a tulong ti kasapulan dagiti biktima, kasapulanda unay dagiti ballakad tapno maaturda dagiti biddut iti biagda ken mapasublida ti panagtalek ken panagraem kadagiti pasurot ti Dios.
Ania man ti surotenda, mangnamnamakami a dagitoy nga addang ti mamagsubli iti mapukpukawen a panagtalek dagiti umili iti Simbaan.
Saan a malibak a gapu iti aramid dagiti sumagmamano, namantsaan ti rupa ti Simbaan a nangipababa iti panagraem dagiti tattao kadagiti padi a ladawan koma iti nangato a moralidad.#.


text:
VIGAN CITY – Tapno ad-adda pay a mapapigsa dagiti small and medium enterprises ditoy probinsia, naangay ti maysa a provincial congress para kadagitoy a negosio iti tallo a nagsasaruno nga aldaw itay nabiit.
Inangay ti gobierno probinsial ti Provincial SMEs Congress babaen ti pannakitinnulong ti Department of Trade and Industry idi Marso 11 para iti umuna a distrito, Marso 12 para iti maikadua a distrito ken Marso 13 para iti upland municipalities.
Kinuna ni Gov. Deogracias Victor Savellano nga adu dagiti nabaybay-an a babassit a negosiante ken agkasapulan iti tulong nangruna ita a panawen ti global a krisis.
Pagtitinnulungan ti gobierno probinsial, DTI ken DOST a pasayaaten ti packaging, label ken technolohia dagiti produkto ti probinsia para iti nalaklaka a pannakailakoda ditoy pagilian ken iti internasional a merkado.#


text:
Kadagiti agnanaed iti igid ti baybay, nangruna iti katangriban, malaksid iti panagbaknad kadagiti shells ken ikan, panagsilaw ti kurita, panagpana ti sungayan ken dadduma pay, maysa a kadaywan nga ar-aramiden ket ti panagbanniit.
Ngem daksanggasat no dadduma, ta adda latta met dagiti mangngalap a maaksidente a pakaigapuan iti panakakeltay ti biag. Adda dagiti mangngalap a maduyok ti susay.
Ni Edward, 22 anios iti Apatot, San Esteban ket maysa a mangngalap. Nagbanniit iti katangriban. Nangruna ta mayat met ti tiempona, barbareng nga adu ti maalana.
Ti kurapo ket maysa a klase ti ikkan a maala iti banniit. Pagaayatna ti aglangoy iti yan dagiti batbato. Nakersang ti kariskisna, nangisit ti marisna a ti dadduma ket addaan iti batik a puraw a kasla iti dalmation nga aso. Ngem ti pigarna, ama, nakatadtadem.
Immirteng ti bannit Edward, ammona lattan, adda dimmawi iti simana. Idi inngatona manipud iti pagat siket kaadalem a nagbanniitan, maysa gayam a kurapo.
Aglaglagto. Nagparang ti natarumamis a pigarna. Masapul ngarud a patayenna daytoy. Mabalin a patayen babaen iti pananglipit iti ulona. Ngem no madi, kagaten laengen. Kinagatna ti ikan.
Ngem iti panangkagatna, nagkulibagtong daytoy. Ket nagdiretso iti karabukobna. Nakaro nga ut-ot ti narikna ti biktima. Uray kasano ayat a maakkal ngem madi, nangruna ket sumigar met ti pigarna.
Naitaray iti ospital, ngem daksanggasat a natay ti biktima.
Kinuna ni Dr. Figueroa iti Candon General Hospital, iti dua nga abut iti karabukob, iti ngamin pagangsan ti nagsullatan ti ulona. No iti koma pagdiretsuan ti taraon, posible a nagbiag ti biktima.


text:
CANDON CITY- Napanda nagsilaw iti tukak tapno adda sidada ngem ospital metten ti nagtungpalan ti maysa gapu iti pannakasapgidna iti lugan.
Nasugatan iti ulona ken bagina ni Joel Inigo, 25, para basa ti Ilocos Sur Electric Cooperative iti metro ti koriente ket naitaray iti ospital tapno maagasan gapu iti panangsapgid kenkuana ti maysa nga Isuzu Forward truck iti Barangay Langlangca 2nd ditoy siudad.
Segun iti report, bayat ti panagtiliw ti biktima ken ti kaduana a managan Zaldy iti tukak a masilawanda iti igid ti national highway a sakup ti nadakamat a barangay, sinapgid ti Isuzu Forward truck a maris puraw ken nagmarka iti “Lilings” ti biktima a puon ti nakadunoranna.
Saan a sinardengan ti drayber ti truck ti biktima.#


text:
Learn how your health information is kept private at HIPAA Notice of Privacy Practices (English) and HIPAA Notice of Privacy Practices (Espanol) .
Iti kinapribadom ket importante para kanyami. Daytoy nga polisiya ket ibaga na kanyam nu anya dagiti impormasion nga kolkolektaenmi, apay nga kolkolectaenmi dagita, and anya ti aramidenmi kadagita. Daytoy nga polisiya ket agaplikar laeng ken daytoy nga website. In this policy, "we," "our," and "Company" mean UnitedHealthcare, affiliated entities, and our parent company UnitedHealth Group.
Daytoy nga website ket para kadagiti adda iti United States. Anya man nga impormasion nga itedmo ket maproseso iti uneg ti United States.
"Cookies" are small text files that are stored on your computer. Dagiti Cookies ket aramiden na nga nalaklaka para kanyam nga likawen iti website nga madimon nga kasapulan nga ikabil ulit ti nagan, password, ken preferences mo. Ti Kompanya ket ususaren na dagiti cookies tapno makita nu anya dagiti pahina nga nausar, mamin-ano dagita nga nausar, ken tapno mapagkuri ti daduma nga features ti website.
Dagiti Cookies ket madi mausar nga mangkolekta iti anyaman nga personal nga impormasion. Madida nga ibaga kanyami nu asino ka. Malaksid nu madi suna ipalubos ti pagalagaden, mabalin nga agusar kami ti cookies.
Mabalin mo nga iddepen ti cookies iti anyaman nga oras babaen iti panagbaliw ti settings ti browser mo. Mabalin na daytoy nga limitaran iti panagusar mo kadagiti features ti website. You may also manage the use of "flash" technologies, with the Flash management tools available at Adobe's website.
"Personal information" is information that tells us who you are. Mabalin nga iraman na iti buo nga naganmo, numero ti telponom, e-mail addressmo, addressmo, wenno dagiti daduma nga numero ti accountmo. You don't have to give us your personal information. If you don't, you may limit your use of certain website functions.
Mabalinmi nga ikontak sika usar ti email address, numero ti telepono, numero ti cell phone, numero para ti text nga mensahe, wenno numero ti fax nga inted mo babaen iti daytoy nga website. Mabalin nga usarenmi daytoy nga impormasyon tapno ikontak sika maipanggep iti panangimaton iti salun-at mo.
Inayonmi ti personal nga impormasion nga ipaaymo kadakami baeten daytoy a website kadagiti dadduma a personal nga impormasion nga ik-ikutan ti Kompania, agraman kadagiti kakaduami a kompania wenno kadagiti agus-usar iti daytoy. Kas pagarigan, nu gimmatang ka iti produkto wenno serbisyo aggapo kanyami, mabalinmi nga pagnayunen ti personal nga impormasion nga inted mo babaen daytoy nga website kadagiti impormasion panggep iti panag-akseptar mo iti produkto wenno serbisyo.
Ibingay mi laeng daigit personal mo nga impormasion kadagiti third parties kas nakakabil iti daytoy nga polisiya ken kas ipalubos ti pagalagaden.
Maipabasami ti personal nga impormasion no ti Kompania wenno paset dayta ket nailako, naitipon, nawaswas, nasakup, wenno umarngi dita.
Maipabasami ti personal nga impormasion no adda order ti korte, subpoena, search warrant, linteg wenno regulasion. Mabalin kami nga makitinnulong kadwa dagiti otoridad nga mangpatungpal iti pagalagaden para iti panagimbestiga ken panagdarum kadagiti aktibidad nga ilegal, manglabsing kadagiti pagannurutan mi, wenno mabalin nga makasakit kadagiti daduma nga bisita.
If you submit information or a posting to a chat room, bulletin board, or similar "chat" related portion of this website, the information you submit along with your screen name will be visible to all visitors. Dagiti bisita ket mabalin nga mangibingay iti impormasion kadagiti daduma, ken ti impormasion ket mabalin nga agbalin nga publiko.
Mabalinmi nga ibingay ti personal nga impormasion kadaiti daduma nga third party nga kompanya nga tangdanan mi nga mangaramid kadagiti serbisyo para kanyami.
Daytoy nga website ket mabalin na nga palubusan sika nga kitaen iti profile mo kas maysa nga bista ken dagiti maisilpo nga personal nga impormasion ken tapno mangkiddaw iti panagbaliw kadagita nga impormasion. If this function is available, we will include a link on this website with a heading like "My Profile".
Pagtaltalinaeden mi iti nanakman nga administratibo, teknikal ken pisikal nga proteksion tapno makatulong nga maprotektaran ti impormasion nga ited mo iti daytoy nga website. However, we can't guarantee the security of our website. We can't guarantee that your information will not be stopped while being sent to us over the Internet. We are not responsible for other's illegal acts such as criminal hackers.
Mabalin kami nga mangipaw-it kanyam kadagiti newsletters, pakaammo panggep iti estado iti account, ken daduma nga communications, kas ti marketing communications babaen iti electronic nga pamay-an. Mabalin metlang nga mangipaw-it kami kadagiti emails panggep iti kadawyan nga benipisyo ti salun-at, dagiti baro panggep iti website, kondisyon ti salun-at, ken kadawyan nga topic panggep iti salun-at. You may tell us you don't want us to send you these communications. Ikontak dakami tapno maadal iti adadu pay.
Madi mi nga igagara nga agkolekta ti personal nga impormasion aggapo kadagiti ubbing nga agtawen iti nababbaba nu 13 babaen daytoy nga website nupay madi kami nakaawat iti palubos aggapo iti nagannak. Maidawat nga ikontak dakami nu ti panagammom ket nangkolekta kami iti personal nga impormasion aggapo kadagiti ubbing nga agtawen iti nababbaba nu 13 babaen daytoy nga website.
Tapno makontakdakami maipapan iti daytoy Website Privacy Policy agraman dagiti alagadenmi iti kinapribada, panggaasiyo ta kontakendakami iti:
UnitedHealthcare Privacy Office
MN017-E300
PO Box 1459
Minneapolis MN 55440
Septiembre 21, 2016.
Mabalin mi nga baliwan daytoy Polisiya ti Website maipanggep iti Kinapribado iti anyaman nga oras. Dagiti panagbaliw ket agpakita iti daytoy nga panid ti website mi. If we make material changes, we will let you know.
We protect the confidentiality of Social Security numbers ("SSNs") using physical, electronic, and administrative safeguards that help protect against unauthorized access. We don't allow unlawful disclosure of SSNs.
Daytoy nga website ket mabalin na nga palubusan sika nga kitaen iti profile mo kas maysa nga bista ken dagiti maisilpo nga personal nga impormasion ken tapno mangkiddaw iti panagbaliw kadagita nga impormasion. If this function is available, we will include a link on this website with a heading like "My Profile".


text:
VIGAN CITY – Nakoronaan ni Hannah Ruth Sison manipud iti Carmen, Pangasinan a Saniata ti Ylocos 2012 bayat ti salip ti kinapintas a naangay iti Plaza Salcedo idi Pebrero 3.
Inatiw ni Sison, agtawen iti duapulo ket tallo, dagiti 29 a nakabalubalna ket inyawidna ti premio a P100,000.00 ken plake. Napili pay a Best in Gown kalpasan nga irampana ti abel a gown a dinesinio ni Raymund Arce a napili met kas Best Designer.
Napili met kas Saniata ti Ylocos World nga addaan iti premio a P75,000.00 ni Jannie Loudette Alipo-on manipud iti San Fernando City, La Union. Iti talent portion idi Enero 30, napili pay ni Alipo-on kas Star of the Night.
Naisaad met ti korona ken ni Mary Candice Ramos ti Sto. Domingo, Ilocos Sur kas Saniata ti Ylocos Environment idinto a Saniata ti Ylocos Model of the World-Philippines ni Reina Mae Maerina ti Villasis, Pangasinan. Agpada dagitoy nga immawat iti P50,000.00.
Nagpuesto kas first runner-up ni Jennica Ollero ti Tubao, La Union malaksid a napili pay daytoy kas Miss Photogenic ken Ilocano’s Choice. Ni met Kate Ann Goza ti Bautista, Pangasinan ti nagbalin a second runner-up a napili pay kas Best in Swimsuit.
Naipaay met ti sabali pay a minor awards kada May Ann Naguit ti Bugallon, Pangasinan ken Miss Congeniality ni Rochelle Cadiente ti Magsingal, Ilocos Sur.
Malaksid a naikadakkel dagiti premio, napagbalin pay a Saniata ti Ylocos ti titulo ti salip manipud iti Saniata ti Ilocos Sur iti napalpalabas a Kannawidan Festival tapno mailukat daytoy kadagiti babbalasang manipud iti uppat a probinsia iti Rehion Uno ken iti probinsia ti Abra.#


text:
VIGAN CITY – Kinuna ni Bokal Jerry Singson a basbassit ti kaso ti dengue ita a tawen no maikumpara idi napan a tawen.
“…Ditoy probinsiatayo, medio makonkontroltayo ti dengue… nupay adda dagiti kaso ti dengue, saan a kas idi napan a tawen ti kaaduda,” kinuna ti bokal a chairman iti komite ti salun-at ti provincial board.
Kinuna ni Singson a ti sakit a dengue ket saan laeng a problema ditoy probinsia no di iti intero a pagilian ket kasapulan a sumurot ti gobierno probinsial kadagiti programa ti salun-at ti nasional a gobierno kas ti pannakapugipog ti sakit a dengue.
Innayon ni Singson a tumultulong ti gobierno probinsial a mangipatpatungpal iti gannuat ti departamento ti salun-at a mangpaksiat iti dengue babaen ti operation pattog ken panagdaldalus iti paraangan tapno awan ti pagitlogan ken pagtaengan dagiti lamok nga agiwaras iti daytoy a sakit.#


text:
Matsuo Bashō
Ni Matsuo Bashō (松尾 芭蕉, 1644 – Nobiembre 28, 1694), naipasngay a kas ni Matsuo Kinsaku (松尾 金作), ken Matsuo Chūemon Munefusa (松尾 忠右衛門 宗房),[2][3] ket isu idi ti kadayegan a mannaniw iti Edo a paset ti panawen idiay Hapon. Iti las-ud ti kabibiagna, ni Bashō ket nabigbigan idi para kadagiti obrana iti kolaboratibo a haikai no renga a porma; tatta nga aldaw, kalpasan kadagiti sigsiglo a komentario, isu ket mabigbigan a kas maysa aturay ti ababa ken nalawag a haiku (idi dayta a panawen ket nakunkuna a hokku). Ti daniwna ket sangalubongan a naindayegan, ken idiay Hapon adu kadagiti daniwna ket napatpataud kadagiti monumento ken tawidan a luglugar. Urayno ni Bashō ket naikeddeng a nadayeg idiay laud para kadgiti bukodna a hokku, isu ket namatmati a ti kasayaatan nga obrana ket adda ti panangiyuna ken panakibinglay iti renku. Isu ket nangibagbanga a, “ADu kadagiti sumursurot kaniak ket makasuratda ti hokku a kas met laeng kaniak. Ti ayan ti panagipakitaak no sinoak ket iti panagisilpo kadagiti berso.”[4]
Ni Bashō ket naipayamammo ti daniw idi isu ket maysa nga ubing, ken kalpasan idi isu ket nakitinnipon ti saririt a ladawan ti Edo (moderno a Tokyo), isu ket napardas a naamaamon iti amin a Hapon. Isu mangmangged a kas maysa a manursuro, ngem liniklikudanna ti sosial, urbano a biag ti literatio a sirkulo ken nagayayat a nagkalkallutang iti amina apset ti pagilian, a napnapan ti laud, daya, ken idiay kaadaywan ti akin-amianan a kabakiran tapno makagun-od kadagiti pangparugso para kadagiti sinursuratna. Dagiti daniwna ket nainpluensian babaen kadagiti nasansanayna kadagiti naipalawlaw a lubongna, a kankanayon a nangipenpen ti rikna ti ladawan ti bassit a simple nga el-elemento.
Paammo[urnosen | urnosen ti taudan]
- ^ Louis Frédéric, Ensiklopedia ti Hapon, Unibersidad ti Harvard a Pagmalditan, 2002, p. 71.
- ^ "松尾芭蕉". Ti Kompania ti Asahi Shimbun Company. Naala idi 2010-11-22.(iti Hapon)
- ^ "芭蕉と伊賀上野". 芭蕉と伊賀 Igaueno Cable Television. Naala idi 2010-11-22.(iti Hapon)
- ^ Drake, Chris. ' “Nagsasaruno a Kuriat” ni Bashō a kas Literatura nga Inggles', iti Warnakan ti Renga ken Renku, Pablaak 2, 2012. p7


text:
1990
Ti 1990 ket maysa a kadawyan a tawen a nangrugi iti aldaw ti Lunes iti kalendario a Gregoriano.
Paspasamak[urnosen | urnosen ti taudan]
Naipasngay[urnosen | urnosen ti taudan]
- Abril 19 – Kim Chü, artista iti ABS-CBN manipud idiay Siudad ti Tacloban
- Agosto 15 – Jennifer Lawrence, Amerikana nga aktres
- Septiembre 20 – Erich Gonzales, aktor manipud idiay Davao Oriental
Pimmusay[urnosen | urnosen ti taudan]
- Enero 20 – Barbara Stanwyck, Amerikana nga aktres (naipasngay 1907)
- Abril 15 – Greta Garbo, Sueko nga aktres (naipasngay 1905)
- Hunio 2 – Rex Harrison, Ingles nga aktor (naipasngay 1908)
- Septiembre 30 – Patrick White, Australiano a mannurat (naipasngay 1912)


text:
Rehion ti San'yō
Ti Rehion ti San'yō (山陽 地方 San'yō-chihō) ket maysa a lugar idiay abagatan iti Honshū, ti kangrunaan nga isla iti Hapón.[1] Buklenna daytoy ti akin-abagatan a paset iti rehion ti Chūgoku, a sumangsango ti Kinauneg a Baybay ti Seto. Ti naga a San'yo ket kayatna a saoen a ti "akin-abagatan, naiinit (yō) a bakrang ti kabanbantayan" ken ken maigiddiat ti San'in wenno "akin-amianan, nalinong (iti) a bakrang ti kabanbantayan".
Daytoy a rehion ket sapasap a maipanunutan a manginayon dagiti prepektura iti Okayama, Hiroshima ken Yamaguchi. Sagpaminsan pay a ti, Harima a lugar idiay Hyōgo ket maipanunutan pay a mairaman iti daytoy agrupo.
Ti San'yō ket buklenna ti sakbay a Meiji a probinsia a luglugar iti Harima, Mimasaka, Bizen, Bitchu, Bingo, Aki, Suō ken Nagato.[2]
Gapu ti kaasideg ken naparpardas a panakapan iti Osaka, Kyoto ken ti Tokyo, ken ti panakainayon pay ti kinapudno a ti Hapón ket immadayo ti panagkitana iti Asia para iti Lumaud nga estilo a panagrangrang-ay idi agdama ti Meiji a panawen ken dagiti simmaruno, ti rehion ti San'yō ket agnanayon a naipanunutan a nasaysayaata naparang-ay a lugar iti Chugoku.
Pagluganan[urnosen | urnosen ti taudan]
Daytoy a rehion ket sinerbian babaen ti Sanyō a Kangrunaan a Linia ken Sanyō Shinkansen.
Kitaen pay ti[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "San'in" iti Ensiklopedia ti Hapón, p. 817 iti Liblibro ti Google; Titsingh, Isaac. (1834). Annales des empereurs du japon, p. 65. iti Liblibro ti Google
- ^ Titsingh, p. 65 n3. iti Liblibro ti Google


text:
Ladawan da Dante Tacata/Ricardo Raguini
Teksto:Mancielito Tacadena
KINNAMMET. Nakiragup dagitoy dua a gangannaet a turista iti Sapasap a Pannangan (Boodle Fight) iti umuna a rabii ti Kannawidan Festival. Naangay daytoy iti Plaza Salcedo iti sango ti kapitolio.
SANIATA TI YLOCOS. Nakoronaan ni Hannah Ruth Sison manipud iti Carmen, Pangasinan kas kas Saniata ti Ylocos 2012 bayat ti salip ti kinapintas idi Pebrero 3. Inatiw ti dayag nga agtawen iti duapulo ket tallo dagiti 29 a nakabalubalna tapno iyawidna ti premio a P100,000 ken plake. Napili pay isuna a Best in Gown kalpasan nga irampana ti abel a gown a dinisenio ni Raymund Arce a napili met kas Best Designer. Napili met kas Saniata ti Ylocos World nga addaan iti premio a P75,000 ni Jannie Loudette Alipo-on manipud iti San Fernando City, La Union. Iti talent portion idi Enero 30, napili pay isuna kas Star of the Night. Naisaan met ti korona kas Saniata ti Ylocos Environment ken ni Mary Candice Ramos ti Sto. Domingo, Ilocos Sur idinto a Saniata ti Ylocos Model of the World-Philippines ni Reina Mae Maerina ti Villasis, Pangasinan. Agpada dagitoy nga immawat iti P50,000. Nagpuesto kas first runner-up ni Jennica Ollero ti Tubao, La Union malaksid a napili pay daytoy kas Miss Photogenic ken Ilocano’s Choice. Ni met Kate Ann Goza ti Bautista, Pangasinan ti nagbalin a second runner-up a napili pay kas Best in Swimsuit. Naipaay met ti sabali pay a minor awards kada May Ann Naguit ti Bugallon, Pangasinan ken Miss Congeniality ni Rochelle Cadiente ti Magsingal, Ilocos Sur.
PANANGIMATANG ITI KANNAWIDAN. Ipakpakita ni Malot Ingel kada Bise Gobernador DV Savellano ken SPM Jerry Singson dagiti obra maestra dagiti agtutubo a pintor ti Ilocos Sur a simmali kadagiti nadumaduma nga arte bayat ti Kannawidan Ylocos Festival.
PARTUAT KEN PATANOR. Ramramanan ni Gov. Chavit Singson ti malunggay ice cream manipud iti San Ildefonso, Ilocos Sur maysa kadagiti nailako iti makalawas a trade fair. Manipd idi nairugi ti parambak ti Ilocos Sur idi 2008, adun a produkto iti talon, makmakan ken alikamen iti pagtaengan ti naitampok iti agri and trade fair. Maysa daytoy a wagas tapno maitandudo dagiti OTOP ti nadumaduma nga ili. Adda met dagiti maawis a negosiante manipud sabsabali a probinsia a makipaset iti Partuat ken Patanor.
ARI TI BASI. Pinagmulumog laeng ni Ernesto Riguera ti Brgy. IV, Vigan City ti sangabote a basi tapno maideklara nga ari ti basi bayat ti salip iti Kinnalaing a Mangan/Uminum iti maikadua nga aldaw ti Kannawidan. Malaksid iti basi adda pay pasalip iti kaaduan iti makan a kornik, empanada, shellfish cracker, balikutsa, kalamay, opia, bibingka, tinubong, longganisa ken bagnet. Amin a nangabak naipaayan iti P5,000 a premio.
KANNAWIDAN A SALA. Dagiti met estudiante iti elementaria ken Highschool ti nagsasalip iti Traditional Tribal Ritual, Choir, drum and lyre, street dancing showdown, traditional music ensemble, dance drama, traditional folk dance ken contemporary dance.
PANAGSUBLI ITI NAPALABAS. Da Bise gobrnador DV Savellano ken Ms. Dina Bonnavie bayat ti naangay a costume party iti Vigan Plaza Hotel. Nagpipinnakita iti kadaanan a pagan-anay dagiti amin a dimmar-ay iti pangrabii a nakaipatayaban dagiti kadaanan a tokar ken kankanta bayat ti pannanngan.
KASIGLATAN MANEN.Iti maikadua a tawen, inyalat manen ti siudad ti Candon ti KASIGLATAN Award bayat ti Salisal Iladawanna ti Gaget dagiti Lumugar, Agsaknap ti Timpuyog (SIGLAT Award) idi Pebrero 3. Lima a major awards ken walo a minor awards ti inyawid ti siudad. Nagpuesto iti kaikadua ti Cabugao ken Sto. Domingo iti maikatlo.
FR. JOSE BURGOS ACHIEVEMENT AWARDS. Maysa ti mannurat a ni Crisostomo Ilustre kadagiti napadayawan iti Fr. Jose Burgos Achievement Awards (Ilocos Sur’s Illustrious Sons and Daughters) ti kangatuan a pammadayaw a maited kadagiti nagballaigi nga Ilocos Surians iti tay-ak a napilida.
BAYANIHAN DANCE COMPANY. Nabusatan ti umuna a rabii ti Kannawidan babaen ti panagpabuya ti Bayanihan Dance Company. Impabuyada dagiti nadumaduma a native dances iti Pilipinas iti sanguanan dagiti Ilokano a nagbuya iti presentation. Nangangay pay ti grupo iti libre a Trainors Training Workshop para kadagiti mangisursuro iti music ken physical education.
ABEL FASION SHOW. Nairampa dagiti bado a naaramid manipud iti tela nga abel bayat ti Pabuya ti Abel a Bado idi Pebrero 1. Dinisenio da Dita Sandico-Ong, Junty Martinez ken dagiti miembro ti Ilocos Sur Designers Gulid dagiti bado a naiparang, maysa daytoy a wagas ti gobierno probinsial nga idauluan ni Gov. Chavit Singson tapno maitandudo ti abel, maysa kadagiti living treasure ti Ilocos Sur.
NABIAG A TAGIPATGEN. Ni Esteban Dumepnas ti Patiacan, Quirino, Ilocos Sur maysa kadagiti nabigbig iti Living Treasure Awards para kadagiti tagipatgen ti probinsia. Maysa ni Dumepnas a panglakayen ken bigbigbigen dagiti taga Quirino a lider dagiti ritual.


text:
BAGUIO CITY – Sumagmamano a grupo ditoy siudad ti nagtignay tapno malapdan ti plano a pannakaipatakder ti dua a condominium iti kasalengan iti lakub ti maysa a korte, pagkonbensionan, ken unibersidad ken nakaipasdekan ti maysa a shopping mall.
Nangidatag dagiti empleado ditoy siudad iti bukodda a petision a nangidagadaganda iti Government Service Insurance System (GSIS) a mangibabawi iti tanggayana iti SM Investment Corporation (SMIC) a mang-develop iti kasalengan a lote a linawlaw ti Supreme Court, Baguio Convention Center, University of the Philippines, Baguio ken Luneta Hill a nakaipatakderan ti SM City Baguio.
Impakdaar dagiti pagadalan ken sibiko a grupo ditoy ti isusupiatda iti nasao a proyekto babaen kadagiti streamers ken paskil.
Nangirusat met ti Baguio Community of Volunteers Movement iti bukodna a petision a pannakaideklara ti nasao a lote agraman dagiti sabali pay a kabakiran ditoy siudad a Green Urban Zone tapno masalakniban dagitoy kadagiti proyekto ti gobierno ken pribado a kompania.
Iti plano nga insubmite ti SMIC iti konseho ti siudad, naisingasing ti pannakapukan wenno pannakaiyalis ti aganay 313 a kayo ti saleng tapno madalusan ti maysa ektaria a lote para iti pannakaipatakder ti dua a condominium a pasdek.
Ngem kinuna ni Mayor Reinaldo Bautista, Jr. a nupay kayatda ti proyekto, dinawatda ketdi a ti laengen Baguio Convention Center ti pasayaaten ti SMIC wenno iti kaarrubana a paset a saan ketdi a mapukan dagiti kayo a saleng.
Kinuna pay ni Bautista a saanda pay a sarurongan ti kampania ti BCVM a mangideklara iti nasao a lugar a Green Urban Zone agsipud ta kayatda pay nga ammuen no sino a talaga ti akindaga iti kasalengan iti Baguio Convention Center.
Maipalagip a ginatang ti gobierno ti siudad ti daan a convention center iti P250 milion manipud iti GSIS. Ngem mapapati a naglibtaw ti siudad a mangbayad iti balanse a P200 milion a nangipangtaan ti GSIS a pasublienna ti BCC.
Kinuna ti mayor a kiniddawen ti siudad iti Department of Environment and Natural Resources ken iti Land Registration Authority a kitaenda no kasano a natagikua ti GSIS ti kasalengan a lote.
Mapapati a karaman laeng ti sanikua ti GSIS ti katurodan iti likud ti convention center a paggigianan dagiti squatters iti agdama.#


text:
VIGAN CITY – Natay iti Gabriela Silang General Hospital ti maysa a lalaki a nakagat ti aso idi napan a tawen pay laeng.
Segun iti report, sakbay a natay ni Jerwel Pradas, taga-Puro, Magsingal, nagparang kenkuana dagiti pagilasinan a nakaptan iti rabies gapu ta nagtantanawtaw ken kinabutengna ti danum bayat ti pannakatamingna iti GSGH a nakaitarayanna.
Naammuan a nakagat ni Pradas iti aso idi Agosto 2013 ngem nagpatandok laeng ken saan a naindieksonan iti kontra-rabies.
Segun iti doktor, naladawen idi naitaray ni Pradas iti GSGH agsipud ta nagramaramen ti rabies iti bagina.#


text:
Monday, August 17, 2015
BLESSING KEN INAUGURATION TI BARO A DENTAL CLINIC, NAANGAY
Cabugao, Ilocos Sur – Kalpasan ti Flag Raising Ceremony, naangay ti B lessing and Cutting of Ribbon ti pannakaisibro ti baro a pasdek ti Cecilia T. Flores Memorial Dental Clinic a naipasdek iti abay ti Cabugao Lying-in Center iti Agosto 17, 2015 a no sadino a ditoy ket dinar-ayan dagiti Opisiales ti ili, Pamilia-Flores, umili ti Cabugao ken ti Pamilia-LGU indauluan da Mayor Edgardo “Ediboy” S. Cobangbang, Jr. ken ni Vice Mayor DJ Savellano.
Kalpasan ti Flag Raising Ceremony, immuna a naangay ti Cutting of the Ribbon ket nagbuligan da Ret. Judge Efren S. Ubungen ken ni Mayor Ediboy a ginetteng ti ribbon iti imatang ti kaaduan ken ti Pamilia Flores nga imbagian da Ms. Phoebe Sol Flores ken ni Ms. Fe Marie F. Valdez. Kalpasanna, kinararagan ni Rev. Fr. Felix Costales iti pannakaidaton ti baro a klinika ken binayabay da Mayor Ediboy ken ni Vice Mayor DJ ni Fr. Felix agraman iti kaaduaniti pannakabendision iti uneg ti pasdek.
Iti panagsarita ni Judge Ubungen iti ikmatang ti kaaduan, kimmablaaw ken nagyaman ta adda baro a napatkder a dental clinic a mangserbisio kadagiti umili ti Cabugao. Dinakamatna ti pateg ti serbisio-dental a makatulong iti salun-at ket inawisna dagiti umili a mangtagiben kadaytoy a naited a pagsayaatan ti kaaduan.
Impeksa ni Mayor Edgardo “Ediboy” S. Cobangbang, Jr. iti naan-anay a panagyamanna iti Pamilia-Flores kadaytoy a naited a proyekto ditoy Cabugao ken iti panangbendision ni Rev. Fr. Felix Costales. Kimmablaaw ken nagyaman iti amin a timmabuno iti daytoy a seremonia. Dinakamat ti Ama ti Ili iti napintas nga ibunga ti nasayaat nga intension ken pannakisarsarita ket babaen iti napudno a serbisio ket di agressat ti isasangpet dagiti donasion a pakakitaan iti di agressat a panagtalekda kadagiti kakailian iti ballasiw-taaw. Insupusop ni Mayor Ediboy nga adda manen sumarsaruno a proyekto a pangserbisio-medikal nga idonar ti maysa a Pamilia ditoy Cabugao para iti pagsayaatan ti kaaduan. # (Web In-Action)
Posted by Bayan ng Cabugao, Ilocos Sur at 11:20 AM
Subscribe to: Post Comments (Atom)


text:
Sarita ni JOBERT M. PACNIS
Saan lattan a nagun-uni ni Intong. Impamaysana ti nagmaneho.
Nupay masimron ta kasla nagmalas man ta baket ti immuna a nakaabayna ita a bigat, naragsakan met laeng idi yawat daytoy ti bioleta ken paarasaas a nagkuna iti kip da tseyns.
Saan met a nayanak idi kalman. Ammona nga adda panaggusto ni Nana Inyang kenkuana. Kanayon nga isu ti biroken daytoy iti turnuan. Arkila pay ti pagtirana.
Agpapakiut kenkuana ti baket, wen, madlawna unay. Ngem kuidaw ta awan man la ti tumakder a muldotna itoy.
Aniaak… agbabaket? Bay-amon! kunkunana iti bagina. Dina la kayat ti makantiawan iti agbabaket. Di pay ket isunto ti pangpangngegan dagiti padana a drayber a de-sound ti traysikelna iti kanta nga Agbabaket? ‘Minsanton!
Sumipngeten idi makasangpet iti balayda. Adda nangarkila kenkuana a komersiante ti ikan ket napanda nagisursor iti kabangibang nga ili. Dakkel bassit ita ti sapulna.
Gagasatna ni Nana Inyang? Hell! dina kayat a panunoten.
Ad-adda a kayatna a panunoten a sagut ti Dios ti gasatna ita. Ala, nasayaat met no kasta tapno makaurnong a dagus.
Karabianna, nalpay ti abaga ni Itong idi pasiarenna ni Ailene. Nakauna manen kenkuana ni Mang Dexter. Addan daytoy a nadarimusmosanna iti sango ti tianggi da Ailene. Sumanao. Paglastognan sa pay ti N95 a selponna ta isu lattan ti sangkaiggemna.
Saanen a nagtuloy. Awanto met la ti serserbina ta dinto met la pabagien ti lakay. Bangkaanna la ketdi ni Ailene!
Ayna, no siak ti mapaguram, Mang Dexter, ipulongko ken ni baketmo ti kinaarmendom! sangkakunana iti nakemna.
“APAY, dimo pay mapanunot ti mangasawa, Barok?” naklaat kadayta a saludsod ti amana iti dayta a pangrabii.
“Ne, apayen, ‘Tang?” inamadna.
“Dikan nga ubing. Addaankan iti husto nga edad ket rumbeng laeng nga agsimpaka koma metten. Mailiwkami metten iti apo.”
“Bay-am ta sumapulak ngaruden iti agbalin a manugangyo, ‘Tang,” kinunana. Sa wakas, inrag-o ti unegna, dagiti payen nagannak kenkuana ti mangdagdag nga agsimpan. Kinapudnona, dinan maanusan ti panangsursurdo kenkuana dagiti barkadana.
“Ania, Itong, banglesem sa met ti balakmon?”
“Wenno dina ammo ti agtaraok ta upa?”
“Kamanokan ngarud, a! Ha-ha-ha!”
Ken adu pay. Naimbag ketdi ta nawayway ti kurdonna. No saan laeng, baka ketdi addan nadisnogna kadagiti barkadana.
Ad-adda itan nga igaedna a pagtinnagen ni Ailene ta agragut la unayen dagiti dadakkelna a maaddaan iti apo.
Ngem anian ta kasla man nadayyeg ti lubongna iti kabigatanna ta nadamagna laengen a nakitaray ni Ailene iti textmate-na. Dina matukod a panunoten a ti babai nga inar-arapaapna nga agbalinto nga ina dagiti annakna, maysa laengen nga arapaap.
Naginum iti kamalmanna. Agtayyeken ti lubongna idi mapanunotna ti agawid. Agiwes-iwes ti traysikelna a nangunor iti haywey. Pagpiaanna ta awan unay ti masabatna.
Idi sumreken iti kanto nga agtunged iti purokda, namimpinsan a dinan naiturong ti manibela. Kanakraad ti naudi a nangngegna.
NAKASAKSAKIT ti sibubukel a bagbagi ni Itong a nariinganna. Puraw amin a makitana idi ipalawlawna ti panagkitana.
“Yaman pay, Apo, ta nakariingen ti anakmi,” timek ni Nana Ibiang nga agluluasit iti abayna.
Agdamag koma no ania ti napasamak ngem kasla ‘tay simmiplot nga eksena iti pelikula ti pannakalagipna.
Tallo nga aldaw pay ti napalabas sakbay a pinalubosan ti doktor a rimmuar. Napalalo a yamanna ta awan ti naparpar wenno natukkol a paset ti bagina.
Ngem dina maawatan ti bagina. Kasla mayang-angin. Agsisimparat ti adda iti panunotna. Ti baro a biag a naited kenkuana. Ti saem nga impalay ni Ailene iti pusona. Ken no ania la ditan. Naglaka a maapektaran ti panunotna. Saanen a kas idi a kaykayatna ti makikakaarruba. Naynay nga agmaymaysa iti indayon. No mabalin, dina kayat ti masinga. Ket no makalagip, mapan iti baybay agpagnapagna.
Agdandanag la ket ngarud da Tata Sabas ken Nana Ibiang. Atapenda payen a nadaraan ti utekna. Ngem limpio met ti sungbatna no kasaoda.
MAGMAGNA iti aplaya ni Itong kadayta nga agsapa. Tagipintasenna man la unay ti buya ti nakaparsuaan. Ita man pay a maapresiarna dagitoy.
Ngem pagammuan ta sinabuagan ti nagdadakkel a dalluyon. Tsunami! nangngegna a naipukkaw.
Nadaleb. Lumned-tumpawen. Dina matukod ti kadalem ti danum. Malmesen.
Imkis a nagpaarayat. Maysa nga ima ti naitanggaya kenkuana. Pinetpetanna a nalaing.
“Iggamannak, Anak. Umayka… ta adda paaramidko kenka,” timek ti nangalaw kenkuana. Ngem dina met makita ti rupana.
(Adda tuloyna)


text:
Tokyo 東京
Metropolis
東京都 · Tokyo Metropolis
Kanta ti pagilian: Tokyo Metropolitano a Kanta ( 東京都歌 , Tokyo Toka) [1]
Lokasion ti Tokyo idiay Hapon
Satelite a retrato dagiti 23 a Naipangpangruna a purok iti Tokyo babaen ti Landsat 7 iti NASA
Lokasion ti Tokyo idiay Hapon
Nagsasabtan: 35°41′N 139°41′E / 35.683°N 139.683°E / 35.683; 139.683 Nagsasabtan: 35°41′N 139°41′E / 35.683°N 139.683°E / 35.683; 139.683 Pagilian
Hapon Rehion
Kantō Isla
Honshu Pannakabingbingay
23 a naipangpangruna a purok, 26 a siudad, 1 distrito, & 4 subprepektura Gobierno • Kita
Metropolis • Gobernador
Shintaro Ishihara • Kapitolio
Shinjuku Kalawa (maika-45) • Metropolis
2,187.66 km 2 (844.66 sq mi) • Metro
13,572 km 2 (5,240 sq mi) Populasion (Agosto 1, 2011) [2] • Metropolis
13,185,502 • Densidad
6,000/km 2 (16,000/sq mi) • Metro
35,682,460 • Densidad (metro)
2,629/km 2 (6,810/sq mi) • Dagiti 23 a Purok
8,967,665
(2011 tunggal maysa Prepektura a Gobierno) Nagan dagiti umili
Taga-Tokyo Sona ti oras
Pagalagadan nga Oras ti Hapon ( UTC+9) ISO 3166-2
JP-13 Sabong
Somei-Yoshino sabong ti seresa Kayo
Ginkgo a kayo ( Ginkgo biloba) Billit
Nangisit ti ulona a Gabiota ( Larus ridibundus) Website
www .metro .tokyo .jp
Ti
Tokyo ( 東京 , Tōkyō, "Akindaya a Kapitolio") , [toːkjoː] Ingles: ; opisial a ti /ˈtoʊki.oʊ/ Tokyo a Metropolis (, 東京都 , Tōkyō-to) ket maysa kadagiti 47 a [3] prepektura iti Hapon. Ti Tokyo ket isu ti kapitolio iti Hapon, ti sentro iti Kalatakan a Lugar ti Tokyo, ken isu ti kadakkelan a metropolitana a lugar iti lubong . Isu daytoy ti tugae iti [4] gobierno iti Hapon ken ti Imperio a Palasio, ket ti pagtaengan iti Hapon nga Imperio a pamilia. Ti Tokyo ket adda idiay rehion ti Kantō idiay abagatan a daya a bangir iti kangrunaan nga isla iti Honshu ken mairaman ti Is-isla ti Izu ken Is-isla ti Ogasawara. Ti Tokyo a Metropolis ket naporma idi 1943 manipud iti panagtipon iti sigud idi a Prepektura ti Tokyo [5] ( ken ti 東京府 , Tōkyō-fu) siudad iti Tokyo (.
東京市 , Tōkyō-shi)
Amianan ken Tengnga nga Asia Abagatan nga Asia Abagatan a daya nga Asia Laud ken Abagatan a laud nga Asia
, Bandar Seri Begawan Brunei
, Bangkok Tailandia
, Dili Daya a Timor
, Flying Fish Cove ( Isla Paskua Australia)
, Hanoi Bietnam
, Jakarta Indonesia*
, Kuala Lumpur Malaysia
, Manila Filipinas
, Naypyidaw Myanmar
, Phnom Penh Cambodia
, Port Moresby Papua Baro a Guinea
Singapur
, Vientiane Laos , Isla Laud ( Is-isla Cocos (Keeling) Australia)
, Abu Dhabi UAE
, Amman Hordania
, Ankara Turkia*
, Baghdad Irak
, Baku Azerbaijan*
, Beirut Lebanon
, Cairo Ehipto*
, Damascus Siria
, Doha Katar
, Episkopi ( Akrotiri ken Dhekelia UK)
, Herusalem Israel †
, Kabul Apganistan
, Siudad ti Kuwait Kuwait , Manama Bahrain
, Muscat Oman
, Nicosia Cyprus*
, Amianan a Nicosia * Akin-amianan a Cyprus
, Ramallah Palestina †
, Riyadh Saudi Arabia
, Sana'a Yemen
, Stepanakert * Artsakh
, Sukhumi Abkhazia *
, Tbilisi Georgia*
, Tehran Iran
, Tskhinvali * Abagatan nga Osetia , Yerevan Armenia* * Transkontinental a pagilian
.
†
Ti Israel ken Palestina ket tuntonenda ti Herusalem a kas kapitolio. Ti
Herusalem
ket aglaon iti parlamento ti Israel ken gangani amin a ministro ti gobierno. Ti
Tel Aviv
ket aglaon iti kaaduan kadagiti ganganaet nga embahada idiay Israel; Ti
Ramallah
ket ti administratibo a tugaw ti Turay ti Palestina.


text: Ni José Luis Rodríguez Zapatero (Espaniol: [xoseˈlwiz roˈðɾiɣeθ θapaˈteɾo](denggen);[2] naiyanak idi 4 Agosto 1960) ket kameng ti Partido dagiti Agtrabtrabaho a Sosialista nga Espaniol (PSOE). Isu ket nabutosan para kaadgiti dua a termino a kas Kangrunaan a Ministro ti Espania, kadagiti sapasap a panagbubutos idi 2004 ken 2008. Isi 2 Abril 2011 isu ket nagiwaragawag a saanen a tumaray para iti pannakabutos manen iti sapasap a panagbubutos ti 2011. Isu ket pimmanaw iti opisina idi 21 Disiembre 2011.


text:
CAOAYAN, Ilocos Sur – Inwaragawag ni Gov. Deogracias Victor “DV” Savellano ti panangipaima ti gobierno probinsial iti P10 milion iti Nueva Segovia Consortium of Cooperatives (NSCC) tapno agbalin a pondo ti pautang para kadagiti mannalon ditoy probinsia.
Naipaima ti tseke nga aggatad iti P10 milion iti NSCC kagiddan ti pannakaangay ti maika-18 a annual general assembly daytoy idi Marso 29 ditoy.
Maipautang daytoy a pondo kadagiti mannalon ti tabako ken pagay, kasta metten kadagiti mayat nga agpuonan para iti micro enterprise. Addaan laeng ti pautang iti interes a 5% iti uneg ti sangapulo a bulan.
Kinuna ti gobernador a daytoy ti wagas ti gobierno probinsial tapno makatulong kadagiti babassit a negosiante ken mannalon kasta met a maipasagepsep kadakuada ti responsibilidad iti panagbayad iti utang ken maiwaksi ti prinsipio ti dole out.
“Iti daytoy a pautang a tarawidwidan ti NSCC, 5% laeng ti interes ti buloden a gatad iti uneg ti 10 a bulan. Daytoy siguron ti kababaan nga interes iti panagpautang,” kinuna ni Savellano.
Malaksid iti dayta, adda metten pondo a naipaima iti Land Bank of the Philippines Vigan para iti isu met laeng a klase ti pautang. Iti biang ti LBP, nangipaayda iti kanayonan a pondo para iti nasao a programa.
Impakaammo pay ni Gov. Savellano ti panangiyawatna iti hybrid a Brahman a baka iti 13 a kooperatiba iti agduduma nga ili iti probinsia tapno ditoy ti pagpadakepan dagiti agtartaraken iti baka. Iti kastoy a wagas, dumakkel ti puli dagiti neytib a baka iti Ilocos Sur.
Kabayatanna, pinagyamanan ni NSCC Chief Executive Officer Divina Quemi ti gobernador gapu iti panangipaimana iti nasao a gatad a kinunana a dakkel ti maitulongna iti pannakirupak iti kinapanglaw.
Indagadag ni Quemi ti yaasideg dagiti mannalon iti NSCC tapno mairanudda iti daytoy a proyekto a nagkammayetan ti gobierno probinsial ken ti kooperatbia nga imatonanna.#


text:
Allen, Amianan a Samar
Ti Allen ket maysa a maika-5 a klase nga ili iti probinsia ti Amianan a Samar iti Filipinas.
Dagiti baranggay[urnosen | urnosen ti taudan]
Ti Allen ket politikal a nabingbingay iti 20 a barbaranggay.[2]
- Alejandro Village (Santiago)
- Bonifacio
- Cabacungan
- Calarayan
- Guin-arawayan
- Jubasan
- Kinabranan Zone I (Pob.)
- Kinaguitman
- Lagundi
- Lipata
- Londres
- Sabang Zone I (Pob.)
- Santa Rita
- Tasvilla
- Frederic
- Imelda
- Lo-oc
- Kinabranan Zone II (Pob.)
- Sabang Zone II (Pob.)
- Victoria
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Amianan a Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Amianan a Samar". Datos ti Populasion ti Ili. Dibision ti Panagsukisok ti LWUA. Naala idi 14 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Manila
Ti Siudad ti Manila (Tagalog: Maynila) ket ti ngulo nga ili ti Filipinas. Masarakan ti ili wenno siudad iti akindaya a playa ti Luek Manila iti akinlaud a paset ti Luzon, iti sungaban ti Karayan a Pasig. Kabeddeng ti Manila dagiti siudad ken il-ili iti Metro Manila, ti Navotas ken Siudad ti Caloocan iti amianan, Siudad ti Quezon iti amianan-a-daya, San Juan ken Siudad ti Mandaluyong iti daya, Siudad ti Makati iti abagatan-a-daya, ken Siudad ti Pasay iti abagatan.
Nagtaud iti "may nilad", Tagalog ti "addaan nilad" ti nagan ti Manila, a mangdakdakamat iti maysa a kita ti natayag a ruot nga agtubtubo idi iti ig-igid ti baybay. Idi maika-16 a siglo, nabukel ti "Maynilad" manipud iti komunidad dagiti Muslim iti ig-igid ti Karayan Pasig a kas sentro ti kolonial a gobierno ti Espania idi inturayanna ti Filipinas iti nasurok a tallo a siglo.
Idi katengngaan ti maika-16 a siglo, ti lugar ti agdama a Manila ket iturturayan ti tallo a rajah wenno daulo ti Muslim a komunidad. Isuda da Rajah Sulayman ken Rajah Matanda a mangiturturay kadagiti komunidad iti abagatan ti Karayan Pasig, ken ni Rajah Lakandula a mangidadaulo kadagiti komunidad iti amianan ti karayan. Ti Manila idi ti kaamiananan a sultanado iti kapuruan. Kaduana dagiti sultanado ti Brunei, Sulu, ken Ternate iti Cavite.
Idi 1570, maysa nga ekspedision dagiti Espaniol nga imbaon ni Miguel López de Legazpi ti nangballaag a parukmaenna ti Manila. Ti talkenna a buyot a ni Martín de Goiti ti dimteng iti Manila manipud iti Cebu a yan idi ti kuartel dagiti Espaniol. Pinadanon dagiti Muslim a Tagalog dagiti ganggannaet; ngem adda sabali a panggep ni Goiti, kaduana ti 300 a soldadosna, rinautda ti Manila ket darasda a pinarmek dagiti katutubo a purok. Dimteng ni Legazpi ket dagiti pasurotna iti sumaruno a tawen ket nakikappiada kadagiti tallo a rajah ket nangbukelda iti maysa a konseho ti siudad nga addaan iti dua a mayor, 12 a konsehal, ken maysa a sekretario. Kangrunaanna, nangaramidda iti napaderan a siudad iti akin-abagatan nga igid ti Karayan Pasig tapno masaluadan ti pagtaengan ken kuartel dagiti Espaniol. Naawagan daytoy a napaderan a siudad iti Intramuros.
Idi Hunio 10, 1574, inikkan ni Ari Felipe II ti Espania ti Manila iti titulo nga Insigne y Siempre Leal Ciudad ("Mabigbigbig ken Naynay a Napudno a Siudad"). Idi 1595, naideklara ti Manila a kas kapitolio ti Filipinas ket nagbalin kas tengnga ti trans-Pasipiko a komersio ti pirak.
Idi 1898, sinakup ti Estados Unidos ti kapuruan, agingga iti 1935. Kabayatan ti Maikadua a Sangalubongan a Gubat, nadadael ti kaaduan a paset ti siudad. Idi 1975, nabukel ti rehion a Metro Manila ket nairaman ti siudad ti Manila.
Dagiti distrito[urnosen | urnosen ti taudan]
Nabennebenneg ti Manila iti 16 a heograpikal a distrito. Maysa laeng a distrito ti saan a sigud nga ili, ti Puerto aLugar.
Dagiti 8 a distrito iti amianan ti Pasig ket ti Binondo, Quiapo, Sampaloc, San Miguel, San Nicolas, Santa Cruz, Santa Mesa, ken Tondo.
Ti sabali pay a walo a distrito ket ti Ermita, Intramuros, Malate, Paco, Pandacan, Puerto a Lugar, San Andres Bukid, ken Santa Ana. Ti San Andres ket damo a paset ti Santa Ana, ken ti Santa Mesa ket sigud a paset ti Sampaloc.
Amin dagitoy a distrito, malaksid iti Puerto a Lugar, ket addaanda kadagiti kabukbukodanda a simsimbaan. Ti distrito ti Binondo ket isu ti Kainsikan a lugar ti siudad. Ti Tondo ti yan dagiti marigrigat nga umili, idinto a dagiti met distrito ti Ermita ken Malate ti ad-adda a nalatak kadagiti turista ta addadtoy ti adu a panganan, paginuman, pagraragsakan, lima a bituen nga otel, ken dagiri paggatangan.
Addaan ti siudad iti 897 a baranggay kadagiti 16 a distritona.
Dagiti nagibasaran[urnosen | urnosen ti taudan]
- ^ "Ti Amerika ket nakapanen ti adu a panagrangrang-ay manipud idi Disiembre 7, 1941". Sarasota Herald-Tribune. Naala idi 2010-06-18.
- ^ "'PERLAS ITI DAYA' NAIKKATAN KADAGITI MAKMAKAN; TI Manila, Sakbay ti Pearl Harbor, Ket narang-ay idi--Dagiti pagsangladanna ket maysa kadagiti kasayaatan pakipatengngaan ti isip para kadagiti dua a panagraut Ni Osmena Sinarununa ni Quezon". New York Times. Pebrero 5, 1945. Naala idi 2016-08-17.
Ti Manila, napa-moderno ken naipangato ti kasasaadna iti metropolis babaen ti kalaing ti panaka-inhenniero ti Amerikano, sakbay ti Pearl Harbor ket maysa a siudad kadagiti 623,000 a nagtaeng, iti uneg ti sangapulo ket uppat a kuadrado milia.
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Be always at war with your vices, at peace with your neighbors, and let each new year find you a better man. ~Benjamin Franklin
One thought on “HAPPY NEW YEAR!”
-
kimat
nagasat nga baro nga tawen yo amin !!!
baro tawen manen baro nga speaker nga kunada ngem nagabang da pay met laeng ! baro nga ambulansya uray pilid awan pay !!! di met ketdi agressat ti tawen nga baro! isu kitaen tayo ta ti baro tawen ited na koma ti panawen nga panagamiris ti tunggal maysa tapno kapia latta! tapno makitinnulong to manen ti entero nga bumario.↓


text:
Baliuag, Bulacan
Ti Baliuag ket maysa a primera klase nga ili iti probinsia ti Bulacan iti Filipinas.
Dagiti baranggay[urnosen | urnosen ti taudan]
Ti Baliuag ket nabingbingay a politikal iti 27 a barbaranggay.[2]
- Bagong Nayon
- Barangca
- Calantipay
- Catulinan
- Concepcion
- Makinabang
- Matangtubig
- Pagala
- Paitan
- Piel
- Pinagbarilan
- Poblacion
- Sabang
- San Jose
- San Jose Hinukay
- San Roque
- Santa Barbara
- Santo Cristo
- Santo Niño
- Subic
- Sulivan
- Tangos
- Tarcan
- Tiaong
- Tibag
- Tilapayong
- Virgen delas Flores
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bulacan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bulacan". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Iti email manipud ken ni Dr. Alhaji Isufu a nangiyam-ammo iti bagina
a director in-charge ti auditing department ti INTERNATIONAL BANK OF
Africa (IBA), Burkina Faso, Africa, West Coast Branch, kinunana a no
awan ti mangtunton iti deposito ni Thompson iti las-ud ti uppat a
tawen, maited iti gobierno ti Burkina Faso ket agsipud ta agretironton
iti dayta a panawen, kayatna nga agpammarang ti napatulodan iti email
(toy nagsurat) a kaasitgan a kabagian ti Amerikano tapno mairuar ti
deposito.
Kastoy ti bingay no mairuaren ti deposito: 60% para ken ni Isufu, 30% para iti nagpammarang a kabagian ti depositor ken 10% para kadagiti magastos iti pannakaipagna dagiti dokumento ken pannakairuar ti deposito.
Ginarantiaan pay ni Isufu nga awan ti sawir iti pannakairuar ti deposito agsipud ta ammona dagiti paglintegan ti banko. Kasapulan laeng nga awan ti sabali a makaammo iti transaksion ken masungbatan ti emailna tapno maitedna dagiti dadduma a detalye para iti pannakairuar ti deposito.
Iti singasing ni Amadou, 39% ($7,527,000.00) ti maited a bingay ti agparang a next of kin, 52% ($10,036,000.00) ti mapan ken Amadou kas coordinator iti transaksion ken 9% ($1,737,000.00) ti mapan kadagiti respectable organization centers kas iti Charity Organization, Motherless Babies Homes ken “helpless disabled people in the world”.
Kasapulan met a maipatulod ken ni Amadou dagiti sumaganad tapno mapadaras ti komunikasion: kumpleto a nagan, tawen, estado, cell-phone no., fax no., pagilian, pagtrabahuan, sex, relihion ken pribado nga email address.
Kasapulan a maipatulod ken ni Amadou dagiti sumaganad tapno mapadaras ti komunikasion: kumpleto a nagan, tawen, estado, cellphone no., fax no., pagilian, pagtrabahuan, sex, relihion ken pribado nga email address.
Kastoy met ti bingay kas singasing ni Aminu Suleman: 35% ti maited iti next of kin, 55% para kenkuana ken 10% para iti pannakaipasdek ti joint company iti pagilian ti agparang a kabagian ti natay a depositor ket aniaman a matgedan ti kompania, maaramat para iti “pannakatulong dagiti marigrigat, pagtaengan dagiti ulila nga ubing ken gunglo dagiti kaasi”.
Iti umuna a panangbasa kadagiti email, makitan ti dakkel a pagkakaspinganda.
Umuna, nangato nga opisial iti Bank of Africa, Burkina Faso dagiti nag-email. Auditing ken accounting manager ti kaaduan kadagiti nag-email.
Iti panagsukisok ti nagsurat, naammuanna a maysa a probinsia iti West Africa ti Burkina Faso a dati a Republic of Upper Volta. Nagun-odna ti wayawayana iti Francia idi 1960. Kadakkelan a siudad ken ngulona ti Ouagadougou.
Maikadua, dakkel a kantidad ti naduktalan dagitoy nga opisial a nakadeposito iti banko a pagpapaayanda a napanawan ti maysa a depositor (ganggannaet amin dagitoy) kalpasan ti ipapatayda (natayda amin iti plane crash!) ket awan ti kabagianda (uray maysa!) a mangtunton iti nasao a depositoda.
Maikatlo, kalpasan ti sumagmamano a tawen (uppat lima, innem, walo a tawen), no awan ti mang-claim iti deposito, maipan iti gobierno.
Maikapat, singasing ti nag-email nga agparang ti napatulodan iti email (agbalin daytoy a biktima no sikbabenna ti awis) nga agparang a kas next of kin ti depositor tapno maiyaon ken maiyalisda ti deposito sada pagbibingayan.
Maikalima, kasapulan a sungbatan ti napatulodan iti email ti nag-email tapno mangted pay iti ad-adu a detalye para iti nadaras a komunikasion ken pannakaiyaon ti deposito. Kasapulan pay a sekreto ti komunikasion iti nagbaetan ti napatulodan iti nagpatulod iti email.
Iti dayta a kadakkel ti deposito ken iti singasing a pannakaiyaon ken pannakabingay ti kuarta, masirip la ketdi ti asinoman a napatulodan (no nasimbeng ti panunotna) a maysa daytoy a panangallilaw.
Ngem kastay kunada, dua ti klase ti tao, adda tay manglokloko, adda met dagiti palokloko.
Segun iti maysa inbestigador kadagiti panangallilaw, iti dua a ribu a napatulodan iti e-mail a kas iti ngato, maysa wenno dua ti maallilaw.
No maukkon dagitoy, ag-parparang a dakkel a panguartaan ti panangallilaw!
(Adda tuloyna)


text:
Sudan
Ti Sudan (i/suːˈdæn/ wenno /suːˈdɑːn/;[8] Arabiko: السودان, as-Sūdān), opisial a ti Republika iti Sudan[9] (Arabiko: جمهورية السودان, Jumhūrīyat as-Sūdān), ken sagpaminsan a natawtawagan a kas ti Amianan a Sudan,[10][11][12] ket maysa a Arabo nga estado idiay Amianan nga Aprika (daytoy ket naipanuotan pay a kas paset ti Tengnga a Daya).[13] Daytoy ket nabeddengan babaen ti Ehipto iti amianan, ti Baybay Nalabbaga iti amainan a daya, ti Eritrea ken Etiopia iti daya, ti Abagatan a Sudan iti abagatan, ti Republika ti Tengnga nga Aprika iti abagatan alaud, ti Chad iti laud, ken ti Libya iti amianan a laud. Ti populasion ti Sudan ket ti nagtitiponan dagiti patneng nga agtataeng iti Tanap ti Nilo, ken dagiti kaputotan dagiti immalis manipud iti Arabiano a Peninsula. Gapu ti pamay-an a Arabisasion a kadawyan iti amin a kadagupan ti Arabo a lubong, ti Arabo a kultura ket isu tatan ti kaaduan idiay Sudan. Kaaduan ti populasion ti Sudan ket sumusurotda iti Islam. Ti Nilo ket bingbingayenna ti pagilian iti akindaya ken akinlaud a gugudua.[14]
Dagiti tattao ti Sudan ket addaanda ti atiddog a pakasaritaan a gumay-at manipud iti kina-ugma a naidebdedan iti pakasaritaan iti Ehipto. Ti Sudan ket nagsagsagaba ti sangapulo ket pito a tawtawen ti sibil a gubat idi las-ud ti Umuna a Sudanes a Sibil a Gubat (1955–1972) a sinarunuan babaen dagiti etniko, relihioso ken ekonomiko a suppiatan a nagbaetan dagiti Muslim nga Arabo iti Akin-amianan a Sudan ken ti kaaduannga animista ken Kristiano a Nilotes iti Abagatan a Sudan.[15][16] Daytoy ket gapuanan ti Maikadua a Sudanes a Sibil a Gubat idi 1983. Gapu kadagiti agtultuloy a politiko ken milisia a salisal, ti Sudan ket naagaw idi babaen iti awan ti natnatay a kudeta babaen ni koronel Omar al-Bashir idi 1989, a kalpasan daytoy ket nangirangarang kaniana a kas ti Presidente iti Sudan.[17] Ti sibil a gubat ket nagpatingga ti panakapirma ti maysa a Konprehensibo a Tulagan ti Kappia a nagited daytoy ti katurayan ti akin-abagatan idi a rehion ti pagilian. Kalpasan ti maysa a reperendum a natengngel idi Enero 2011, ti Abagatan a Sudan ket simmina idi 9 Hulio 2011 nga inpalubosan ti Sudan.[18][19]
Kameng daytoy ti Nagkaykaysa a Pagpagilian, ti Sudan ket mangtartaripato pay ti pannakaikamenna iti Kappon ti Aprika, ti Arabo a Liga, ti Organisasion oiti Islamiko a Pagtitinnulongan, ken ti Di nailinia a Tignay, ken agserserbi pay nga agpalpaliiw iti Organisason ti Sangalubongan a Komersio.[20] Ti kapitoliona ket ti Khartoum, a daytoy ket agserserbi a kas ti politiko, kultura ken komersio a sentro ti pagilian. Daytoy ket opisial a pederal a presidential a representatibo a demokrasia a republika, dagiti politika iti Sudan ket nawatiwat a naipanpanunotan babaen ti sangalubongan a komunidad nga adda ti kaunegan ti maysa a autoritariano a sistema gapu ti panagtengngel ti Partido ti Nailian a Kongresos (NCP) iti hudisiario, nga ehekutibo ken lehislatibo a sangsanga ti gobierno.[21]
Dagiti nagibasaran[urnosen | urnosen ti taudan]
- ^ "Populasion dagiti kapitolio a siudad ken dagiti siudad iti 100 000 wenno ad-adu pay nga agtataeng: ti kinaudi a magun-od a tawen, 1990–2009". Demograpiko a Libro ti Tawen 2009–2010. Nagkaykaysa aPagpagilian. 2011. pp. 288–289. Naala idi 12 Mayo 2012. (Tabla 8)
- ^ "Sudan: Dagiti estado, Dagiti kangrunaan a siudad, Dagiti ili ken Aglomerasion – Dagiti Estadistika ken Mapa iti Populasion ti Siudad". Populasion ti Siudad. 2011. Naala idi 12 Mayo 2012.
- ^ Rayah, Mubarak B. (1978). Sibilisasion ti Sudan. Demokratiko a Republika ti Sudan, Ministro ti Kultura ken Pakaammo. p. 64.
- ^ "Awan ragsak kadagiti senso ti Sudan". News24. 21 Mayo 2009. Naala idi 8 Hulio 2011.
- ^ a b c d "Sudan". Internasional a Pundo ti Panguartaan. Naala idi 21 Abril 2012.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Sudan". Inggles a Diksionario ti Oxford. 1989. Naala idi 9 Hulio 2011.
- ^ "Sudan". CIA World Factbook. 2011. Naala idi 6 Enero 2011.
- ^ "Ti Amianan aSudan ket mangirugrugi ti baro a kuarta iti saan a nasayaat nga ekonomia". Al Bawaba. 25 Hulio 2011. Naala idi 6 Enero 2012.
- ^ "Nadaael dagiti Panangipatader kadagiti Simabaan idiay Amianan a Sudan gapu kadagiti umad-ado a Panaggulgulo". Compass Direct. 23 Agosto 2011. Naala idi 6 Enero 2012.
- ^ "Amianan a Sudan". Chr. Michelsen Institute. Naala idi 6 Enero 2012.
- ^ Davison, Roderic H. (1960). "Ayan kadi ti Tengnga a Daya?". Dagiti Ganganaet a Panakibiang. 38 (4): 665–675. doi:10.2307/20029452.
- ^ Collins, Robert O (2008). Ti Pakasaritaan iti Moderno a Sudan. Pagmaldita ti Unibersidad ti Cambridge (Cambridge, Nagkaykaysa a Pagarian; Siudad ti New York). ISBN 978-0-521-85820-5.
- ^ Shami, Seteney Khalid; Herrera, Linda (1999). Nagbaetan ti Pagikabilan ken Testo , "Dagiti Etiko a Narikut a Kasasaad iti Panagsukimat kadagiti Sudanes idiay Ehipto: Agpatpataud kadagiti Pannakaammo a maipanggep ti Publiko ken ti Pribado" babaen ni Anita Hausermann Fabos. Amerikano nga Unibersidad iti Cairo a Pagmalditan (Cairo). p. 100. ISBN 978-977-424-548-0.
- ^ Enbironmento a Programa ti Nagkaykaysa a Pagpagilian (2007). Sudan — Kalpasan ti Suppiat a Panagusig ti Enbironmento. Enbironmento a Programa ti Nagkaykaysa a Pagpagilian (Nairobi). p. 35. ISBN 978-92-807-2702-9.
- ^ Staff writer (14 Hulio 2008). "Factbox — Presidente ti Sudan Omar Hassan al-Bashir". Reuters. Naala idi 8 Enero 2011.
- ^ McDoom, Opheera (7 Pebrero 2011). "Ti Abagatan a Sudan ket nagbutos ti panakawayawaya babaen ti guedday". Reuters.uk.reuters.com. Naala idi 7 Pebrero 2011.
- ^ Fick, Maggie (9 Hulio 2011). "Naipangato ti baro a wagayway: Nagrambak ti Abagatan a Sudan ti Panakaipasngayna". Atlanta Journal-Constitution. Naiyarkibo manipud iti kasisigud idi 2011-07-11. Naala idi 9 Hulio 2011.
- ^ U.S. Central Intelligence Agency. "The World Factbook: Sudan". ISSN 1553-8133. Naala idi 10 Hulio 2011.
- ^ The New York Times. 16 Marso 1996. p. 4.
Dagiti silpo ti ruar[urnosen | urnosen ti taudan]
Midia a mainaig iti Sudan iti Wikimedia Commons
- Sudan
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti pagilian a nagbeddengan ti Baybay Nalabbasit
- Dagiti pagilian ti Tengnga a Daya
- Dagiti pagilian ken teritorio nga agsasao ti Ingles
- Dagiti pederal a pagilian
- Dagiti pederal a republika
- Dagiti dati a kolonia ti Britaniko
- Dagiti Islamiko nga estado
- Dagiti kabassitan a naparang-ay a pagilian
- Militar a diktadura
- Amianan nga Aprika
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1956
- Dagiti estado a kameng ti Nagkaykaysa a Pagpagilian
- Dagiti pagilian ti Amianan nga Aprika


text:
VIGAN CITY – Sumango iti kaso ti maysa a lalaki gapu iti panangipakitana iti mabagbagina iti dua nga ubbing nga agbasbasa iti pagadalan elementaria ditoy siudad idi agsapa ti Disiembre 2.
Nupay pinaglibakan ni Fermin Arzadon, Jr., 34, residente iti Barangay Pantay Daya ditoy siudad, nga impakitana ti mabagbagina kadagiti dua nga ubbing nga agtawen iti 10 ken 12, inakona nga adda inareglona nga umasping a kasona iti napalabas.
Segun iti report, umis-isbo ti suspek iti maysa a lugar iti Crisologo Street ket idi limmabas dagiti ubbing, kellaat nga impakitana kadakuada ti mabagbagina.
Nagtaray dagiti dua iti kigtotda ngem mapapati nga impukkaw ti suspek nga agsublida tapno kitaenda ti mabagbagina.
Nagpulong dagiti dua iti dadakkelda ket dagitoy ti nagpulong iti polis.
Naduktalan ti kinasiasino ti suspek agsipud ta natandaanan dagiti ubbing ti numero ti traysikelna.
Iti pannakaisurat daytoy, nakapupok ni Arzadon idinto a maisagsaganan ti kaso maikontra kenkuana.#


text:
BANTAY, Ilocos Sur – Maysa a fetus ti nasarakan a nagaburan iti likud ti barangay hall ti Barangay Capangdanan ditoy nga ili idi napan a lawas.
Segun iti report, maysa a Rey Arconado y Pugal, residente iti nasao a barangay ti nakasukal iti nagaboran a fetus a napandagan iti dakkel a bato gapu iti nabuyok nga alingasawna.
Idi kinali dagiti nagresponde a barangay captain ken tanod ti paggapuan ti angot, nakitada ti uppat a plastic bag a pakairamanan ti agruprupsan a fetus a mapattapatta nga uppat wenno lima bulanna a sikog.
Inkabil dagiti barangay officials ti fetus iti kahon sada sinerraan iti plastic ken impan iti St. Agustin church para iti maikanatad a pannakabendisionna.
Iti pannakaisurat daytoy, madama ti panagimbestiga dagiti otoridad no asino ti nangikali iti fetus.#


text:
Cuyo, Palawan
Ti Cuyo ket maysa a maika-4 a klase nga ili iti probinsia ti Palawan iti Filipinas.
Dagiti baranggay[urnosen | urnosen ti taudan]
Ti Cuyo ket nabingbingay kadagiti 17 a barbaranggay.[2]
- Balading
- Bangcal (Pob.)
- Cabigsing (Pob.)
- Caburian
- Caponayan
- Catadman (Pob.)
- Funda
- Lagaoriao (Pob.)
- Lubid
- Manamoc
- Maringian
- Lungsod (Pob.)
- Pawa
- San Carlos
- Suba
- Tenga-tenga (Pob.)
- Tocadan (Pob.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Palawan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Palawan". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)